**Z A P I S N I K**

**SA 15. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 19. prosinca 2018.

15. sjednica Gradskog vijeća Grada Ivanić-Grada održana je dana 19. prosinca 2018. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Marina Šiprak – viša stručna suradnica za imovinsko-pravne poslove

Prisutni članovi Gradskog vijeća:

Željko Pongrac, Branko Petrinec, Željko Brezovečki, Sanda Špoljarić Carević, Milica Piličić, Ivica Kozjak, Krešimir Ceranić, Goran Leš, Lovorko Matković, Irena Fučkar, Stjepan Klak, Igor Cepetić, Mirna Češković, Krešimir Malec, Krešimir Golubić, Drago Dianek, Davor Srebačić

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Tomislav Cuvaj - zamjenik Gradonačelnika Grada Ivanić-Grada
4. Tihana Vuković Počuč - privremena pročelnica Upravnog odjela za lokalnu samoupravu, pravne poslove i društvene djelatnosti
5. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
6. Sandra Abramović - voditeljica Odsjeka za komunalne djelatnosti, komunalnu infrastrukturu i prostorno planiranje
7. Tomislav Abramović - viši stručni suradnik - glavni komunalni redar
8. Hrvoje Strašek - referent za društvene djelatnosti
9. Marina Šiprak - viša stručna suradnica za imovinsko-pravne poslove
10. Mario Mikulić - direktor trgovačkog društva Komunalni centar Ivanić-Grad d.o.o.
11. Vjekoslav Broz - rukovoditelj poslovne jedinice Ivanić-Grad - trgovačko društvo Vodoopskrba i odvodnja Zagrebačke županije d.o.o.
12. Valentin Gadža - direktor trgovačkog društva Razvojna agencija IGRA d.o.o.
13. Vida Pust Škrgulja - ravnateljica Muzeja Ivanić-Grada
14. Pero Krnjaić - predstavnik srpske nacionalne manjine
15. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 15. sjednicu, te konstatirao kako je na sjednici od ukupno 17 trenutno prisutno 13 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke. Ujedno navodi da će se, obzirom na kratak rok između održavanja dviju sjednica, zapisnik sa 14. sjednice razmatrati i usvajati zajedno sa zapisnikom sa ove sjednice na prvoj slijedećoj sjednici Gradskog vijeća.

Prije usvajanja dnevnog reda, predsjednik Gradskog vijeća g. Pongrac predložio je da se dnevni red dopuni točkom - Odluka o dopuni Odluke o osnivanju Javne vatrogasne postrojbe Grada Ivanić-Grada.

Prijedlog je jednoglasno usvojen.

Točka: Odluka o dopuni Odluke o osnivanju Javne vatrogasne postrojbe Grada Ivanić-Grada postaje 11. točka dnevnog reda, a točka 11. Razno postaje 12. točka dnevnog reda.

Gradsko vijeće jednoglasno je usvojilo sljedeći

**D N E V N I R E D:**

1. **Aktualni sat,**
2. **Razmatranje Financijskog izvješća i Izvješća o poslovanju trgovačkog društva Razvojna agencija IGRA d.o.o. za 2017. godinu i donošenje Zaključka o prihvaćanju istog,**
3. **Razmatranje prijedloga i donošenje Odluke o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2018./2019.,**
4. **Razmatranje prijedloga i donošenje Odluke o ispravku greške u grafičkom dijelu elaborata Odluke o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**
5. **Razmatranje prijedloga i donošenje Odluke o davanju suglasnosti na kupnju nekretnine,**
6. **Razmatranje prijedloga i donošenje Odluke o prihvaćanju donacije Zajednice udruga proizašlih iz Domovinskog rata Grada Ivanić-Grada Gradu Ivanić-Gradu,**
7. **Razmatranje prijedloga i donošenje Odluke o komunalnom doprinosu,**
8. **Razmatranje prijedloga i donošenje Odluke o komunalnoj naknadi,**
9. **Razmatranje prijedloga i donošenje Odluke o određivanju vrijednosti boda komunalne naknade,**
10. **Razmatranje prijedloga i donošenje:**
11. **Odluke o II. izmjenama i dopunama Proračuna Grada Ivanić-Grada za 2018. godinu**
12. **II. izmjena Plana razvojnih programa za 2018. – 2020. godinu**
13. **II. izmjena i dopuna Programa građenja objekata i uređaja komunalne infrastrukture za 2018. godinu**
14. **II. izmjena i dopuna Programa održavanja komunalne infrastrukture za 2018. godinu**
15. **II. izmjena i dopuna Programa socijalnih potreba Grada Ivanić-Grada za 2018. godinu**
16. **I. izmjena i dopuna Programa javnih potreba u visokom obrazovanju Grada Ivanić-Grada za 2018. godinu**
17. **II. izmjena i dopuna Programa javnih potreba u provedbi programa udruga civilnog društva Grada Ivanić-Grada u 2018. godini**
18. **II. izmjena i dopuna Odluke o raspodjeli sredstava za poslove vatrogastva Grada Ivanić-Grada za 2018. godinu**
19. **II. izmjena i dopuna Programa javnih potreba u kulturi na području Grada Ivanić-Grada u 2018. godini**
20. **II. izmjena i dopuna Programa javnih potreba u području predškolskog odgoja i obrazovanja te skrbi djece rane i predškolske dobi Grada Ivanić-Grada za 2018. godinu,**
21. **Razmatranje prijedloga i donošenje:**
22. **Proračuna Grada Ivanić-Grada za 2019. godinu i projekcije za 2020. i 2021. godinu**
23. **Odluke o izvršavanju Proračuna Grada Ivanić-Grada za 2019. godinu**
24. **Plana razvojnih programa za 2019. – 2021. godinu**
25. **Programa građenja objekata i uređaja komunalne infrastrukture za 2019. godinu**
26. **Programa održavanja komunalne infrastrukture za 2019. godinu**
27. **Programa socijalnih potreba Grada Ivanić-Grada za 2019. godinu**
28. **Odluke o raspodjeli sredstava za poslove vatrogastva Grada Ivanić-Grada za 2019. godinu**
29. **Programa javnih potreba u kulturi na području Grada Ivanić-Grada u 2019. godini**
30. **Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu**
31. **Programa javnih potreba u provedbi programa i projekata udruga civilnog društva Grada Ivanić-Grada u 2019. godini**
32. **Programa javnih potreba u sportu na području Grada Ivanić-Grada za 2019. godinu**
33. **Programa javnih potreba Grada Ivanić-Grada u tehničkoj kulturi Grada Ivanić-Grada za 2019. godinu**
34. **Programa javnih potreba u visokom obrazovanju Grada Ivanić-Grada za 2019. godinu**
35. **Razmatranje prijedloga i donošenje Odluke o dopuni Odluke o osnivanju Javne vatrogasne postrojbe Grada Ivanić-Grada,**
36. **Razno.**

Rad prema utvrđenom dnevnom redu.

1. **TOČKA**

g. Igor Cepetić – pozdravljam sve prisutne, imam dva pitanja. Nema dugo su postavljeni ležeći policajci na Savskoj ulici kod mosta pa me zanima, to je u dogovoru sa Županijskom upravom za ceste, zanima me da li je moguće postaviti i pješački prijelaz kod groblja na Poljani, već je bio taj zahtjev, najbliži je onaj kod Ulice Ive Rastića na Poljani, ali od te ulice do groblja nema nogostupa na toj strani gdje je groblje pa je malo nezgodno pješacima za ići tamo, pa, ne znam, da se odmah sa Omladinske napravi pješački prijelaz prema groblju. Drugo je da li je moguće postaviti ogledalo preko puta Ulice novo naselje kako bi vozači dok se izvažaju iz Novog naselja na Majdekovu ulicu mogli preglednije vidjeti da li ima ili nema prometa na Majdekovoj, jer prvo je zebra, pa živica smeta dok se ljudi ne izvezu da vidre da li idu pješaci, biciklisti da bi mogli vidjeti da li ide auto.

Gradonačelnik – zahvaljujem na obadva postavljena pitanja, slažem se zapravo i sa jednim i sa drugim, na neki način evo dajem nalog Odjelu da ispita jednu i drugu mogućnost. Inače, u tom dijelu Savske je dosta brz i promet i dosta se brzo ljudi voze i dolje niže isto malo prema mostu je također, mislim, problematična situacija tako da podržavam zapravo jedan i drugi Vaš prijedlog pa probat ćemo nešto napraviti.

g. Željko Brezovečki – poštovani gospodine predsjedniče vijeća, poštovani gradonačelniče, poštovani dogradonačelnici, poštovani kolege i kolegice vijećnici, poštovane slušateljice i slušatelji Obiteljskog radija Ivanić-Grada sve vas lijepo pozdravljam. Postavio bih nekoliko pitanja. Prvo pitanje upućujem našemu gospodinu komunalnom redaru. Pitanje je vrlo jednostavno pa kaže ovako, tabla u Vukovarskoj ulici stoji već petnaest godina, radi se o tabli o poticanoj stanogradnji, mislim da je vrijeme već da se ukloni, da je zaživjela dosta, da smo ju svi dosta vidjeli da je to ta zgrada, da je to napravljeno, pa je možda vrijeme da se ukloni jer je već počela i hrđati i sve to, pa ako može da se to ukloni kad nađete vremena za to. Drugo pitanje, na mostu kod Naftalana stavljeni su lokoti, znači uredili smo ove godine ovaj novi most koji je prekrasan, u noći svijetli, međutim već si neki došli i počeli stavljati lokote nešto kao zaljubljene, za sreću, za ovo, za ono, međutim kada ste prošetali tamo već ima jedno 12-13 hrđavih lokota da jednostavno je ona žica ili sajla koja je nategnuta počela hrđati, a da bude još zanimljivije neko je objesio zvučnik, kvrgu lokota i nekakvih skoro pola metra lanca hrđavog i zaključao sve sa lokotom. Pa možda bi bilo stvarno zgodno da se to tamo ode i da se presiječe sa škarama za željezo i da se to makne, prije svega onaj dio zapravo sajla služi da bi bilo to sve nategnuto da bi to bilo onako kako je, međutim već je počela hrđati, a smatram, znam da i u drugim gradovima ljudi po mostovima stavljaju, kao zaključavaju za sreću, za ljubav, za ovo, za ono, ali baš da treba zvučnik zaključati, pola metra lanca i lokot taj mislim da stvarno mu treba ljubavi za jedan kamion i da mu neće pomoći ni taj lanc, pa eto molim vas da prošetate se tamo i da to vidite i ako može da se to ukloni jer zapravo nanosimo štetu samom mostu i hrđa nastavlja dalje hrđat ono prenositi na drugi dio mosta. Treće pitanje, neki dan kada sam se šetao našim gradom pa sam uočio postoje nove table gdje kaže da je desno da se skreće za školu, znači Srednju školu, ali još nigdje nisam vidio u našem gradu da postoji znak pa bi možda bilo potrebno da se naruči za naše učilište koje se nalazi u našem Ivanić-Gradu barem ili sa autoputa, a i negdje kod centra da se postavi dopunska tabla da se vidi gdje se nalazi to naše učilište u našem Ivanić-Gradu. Evo toliko od mene, hvala lijepo na pažnji.

g. Tomislav Abramović – sve vas liujepo pozdravljam, ovu tablu u Vukovarskoj ulici provjerit ćemo pa u stvari ukloniti ako je na javnoj površini, ako nema više potrebe da tamo bude tako da nije problem. Nove table, dakle što se tiče Srednje škole, to je bilo u dogovoru sa Srednjom školom, dakle nakon zahtjeva ravnateljice mi smo u stvari sa Komunalnim centrom naručili te table i postavili ih, a evo nije bio zahtjev do sada Visoke škole pa evo vidjet ćemo sa njima koje su im možda najzanimljivije lokacije gdje bi bilo možda potrebno postaviti putokaznu tablu pa evo na taj način možemo postaviti ih. Ovi lokoti i ta priča, to ne znam, do sada nismo imali ovaj slučaj pa evo, pa evo možemo provjeriti, ja mislim stvarno ako je ugrožena nekakva, aj'mo reći sigurnost ili sam taj most, ta sajla uklonit ćemo ih evo pa ćemo vidjeti onda.

g. Željko Brezovečki - htio sam samo pitati još nešto. Zašto mora naše učilište podnijeti zahtjev za to? Ja mislim da smatram da trebaju biti te table prije svega kada dođu roditelji, kada dođe bilo netko u naš grad da zna gdje se nalazi to učilište, a ne da ta sad mora ustanova podnijeti zahtjev. Ne vidim razloga zašto bi ustanova. Kada budemo nadopunjavali druge table koje nam nedostaju kao što su nam naši građani potrgali, bacili, predlažem da se i postave dvije te table, ili tri ili već koliko treba, a uz suglasnost naravno sa našim dekanom gdje bi možda bilo najbolje da se postave. Samo toliko, hvala.

g. Davor Srebačić – lijep pozdrav svima. Ja imam četiri pitanja. Prvo pitanje je da li biste mogli napraviti nadstrešnicu na novoj nogometnoj tribini na Zelenjaku? Drugo pitanje odnosi se na raskrižje Omladinske ulice i Ulice slobode. To je ono veliko raskrižje kod naftne klackalice kod Zelenjaka. Zanima me da li je moguće da na tom raskrižju napravite kružni tok, pošto je to raskrižje dosta prometno, time bi se izbjegle prometne nezgode i zasigurno više Omladinskom ulicom ne bi automobili i motori jurili kao don sada. Treće pitanje, u cijeloj Hrvatskoj postoji jedan dosta veliki problem koji se zove bazne stanice teleoperatera. T e bazne stanice vam daju signal da biste vi mogli razgovarati preko mobitela i surfati internetom. Dakle, telekom kompanije u velikom broju slučajeva postavljaju bazne stanice na mjesta na kojima ih ne smiju postavljati i to bez ikakvih dozvola i suglasnosti, pa bih iz tog razloga zamolio gradonačelnika da se napravi jedna analiza koliko na području Ivanić-Grada postoji baznih stanica, na kojim lokacijama se nalaze i da li imaju sve potrebne suglasnosti i dozvole za postavljanje. Zašto je to jako važno? Važno je zbog toga što ukoliko se bazna stanica od teleoperatera nalazi blizu nekih institucija, npr. škola, vrtić, bolnica i tako dalje, tada može doći do prevelikog zračenja velikog broja ljudi što može uzrokovati teške bolesti poput karcinoma. Postoje pravila i propisi kako i gdje se bazne stanice smiju postavljati, ali teleoperateri se toga ne pridržavaju i na tom području vlada potpuni kaos u Hrvatskoj. Vezano za tu temu čuli smo da će od slijedeće godine cijeli grad Ivanić-Grad biti pokriven besplatnim signalom za Internet. Podržavam tu ideju, ali bih također zamolio ako bi se mogla napraviti analiza i tog bežičnog signala za Internet. Iako ću danas glasati protiv Proračuna moli bih da pitanje o baznim stanicama ne shvatite kao neku provokaciju mene koji sam u oporbi, već zaista smatram da je svima nama koji živimo u Ivanić-Gradu ovo pitanje od velike važnosti. Četvrto pitanje, u Ivanić-Gradu imamo nekoliko manjih privatnih domova za starije i nemoćne koji su dobri, ali potražnja za domom je puno veća od ponude, pa me zanima da li biste mogli vi kao Grad ili možda uz pomoć Županije formirati jedan veliki dom za starije i nemoćne? Ukoliko po tom pitanju bude i neka inicijativa od strane nekog privatnika takva inicijativa je također dobro došla uz napomenu da bi bilo poželjno da takav dom ima ugrađenu i jednu socijalnu komponentu cijena. Sad bih samo iskoristio ovu priliku i želio bih svima vama prisutnima, a naročito slušateljicama i slušateljima Obiteljskog radija Ivanić poželjeti sretan i blagoslovljen Božić i uspješnu Novu 2019. godinu. Hvala lijepo.

Gradonačelnik – zahvaljujem se cijenjenom vijećniku na svim postavljenim pitanjima. Što se tiče nadstrešnice i tribine Zelenjak, znači ona je u planu, biti će obuhvaćena građevinskom dozvolom koja je u fazi dobivanja smo građevinske dozvole. Mogu reći da će u, što se vidi iz proračuna evo koji velite da ne možete podržati, u idućoj godini je planirana izgradnja svlačionica i potpuno uređenje dijela u sportskom parku vezano za svlačionice i prostore koji bi trebali biti u funkciji kluba, a nadstrešnica je planirana, već sada to mogu reći, za izgradnju u 2020. godini. Znači, nadstrešnica će biti 2020., a 2019. se ide na tu, 1.200.000,00 kn je mislim u proračunu stavljeno za uređenje upravo tribina i prostora ispod sadašnjih tribina svlačionice, klupskih prostorija i ostaloga. Što se tiče kružnog toka u Omladinskoj ulici i Ulica slobode nije momentalno, znači ne izrađujemo po tom pitanju nikakav projekt, naravno ni građevinsku dozvolu, mogu se složiti sa Vama da je, često prolazim tim raskršćem, da je nepregledno, pogotovo kad se ide od ove strane od Peksija prema gore pogled u lijevo je stvarno zaklonjen i treba se isturiti na cestu da bi se primijetio automobil slijeve strane i istina je što kažete da najčešće automobili jure. Prihvaćam ovo kao neku Vašu inicijativu da možda po tom pitanju evo razmislimo o izradi projektne dokumentacije i kasnije znači nekakvom zahvatu. Bazne stanice teleoperatera ne znam koliko je Grad uopće obuhvaćen u tome da ima neki utjecaj na te bazne stanice po privatnim objektima, privatnim kućama i gdje se sve nalaze, nisam toliko u toj problematici, uzimam na sebe nekakvu evo zadaću da se po tom pitanju i po ovome što ste tražili založimo i da vidimo tko bi uopće mogao i na koji način doći do tih podataka, možemo to službeno zatražiti pa da vidimo gdje smo i što smo po tom pitanju, isto prihvaćam to kao Vašu evo inicijativu. Starački domovi, Grad nema ambicije graditi starački dom, ono što Grad na neki način će ući u partnerstvo, a to je sa našim braniteljima i braniteljskom udrugom, mislim da je to točka današnjeg dnevnog reda, gdje ćemo dati zapravo jednu gradsku parcelu, ukoliko se naravno svi složimo s time, na kojoj bismo planirali zapravo izgradnju jednog takvog doma koji bi bio namijenjen znači za tu populaciju, ali vjerojatno onda i za ostalu pretpostavljam ukoliko bi bilo slobodnih kapaciteta. Postojeća priča staračkog doma u lokaciji sadašnjeg đačkog doma koji je u vlasništvu Županije i dijeljenja tog prostora znači gdje je jedan blok trebao biti starački, a drugi đački dom je i od strane Županije napuštena i Grad radi, u pregovorima je sa Županijom da Grad dobi taj cijelo blok neuređen koji je ostao i da ga pretvorimo u studentski dom i to je ono, što se tiče te lokacije, prema čemu mi idemo, a privatne inicijative kao i svaku privatnu inicijativu u našem gradu Grad će podržati, napraviti sve što je u našoj moći da nekome znači omogućimo, da olakšamo zapravo takav jedan objekt ili takvu jednu privatnu inicijativu i tu mogu reći samo da privatne inicijative podržavamo.

gđa. Mirna Češković – pozdravljam sve prisutne. Zanima me kad je u planu izgradnja autobusne stanice u Šemovcu. Drugo pitanje, stanovnike Breške Grede zanima da li postoji mogućnost da ima se postavi spremnik za limeni, to jest metalni otpad. Treće pitanje je koji su poljski putevi nasipani u 2018. godini na području Grada, to bih molila pisani odgovor, ali nemojte da čekam do 7. mjeseca.

Predsjednik Gradskog vijeća – mi Vam imamo obavezu po Poslovniku dostaviti u roku 30 dana pa će to biti izvršeno.

Gradonačelnik - za sva ova pitanja u principu, što se tiče barem stanice pretpostavljam da trebamo vidjeti kakva je potreba tamo, Vi koliko sam vidio smatrate da je potreba u Šemovcu Breškom, možemo izdati nalog i napraviti stanicu ako ima potrebe, evo komunalne službe neka utvrde i do sada smo uređivali te stanice, to naš Komunalni centar dobro radi, nema razloga da ne napravimo. Što se tiče samog metalnog otpada ne znam kakav bi to kontejner trebao biti za metalni otpad. Imamo zelene otoke koji imaju standardizirane te stvari koje mi zapravo prikupljamo, mislim da je to pitanje za Ivakop koji u jednom dijelu vrši, preko njega ide taj odvoz, moram vidjeti uopće da li to je moguće staviti ikakav bi to kontejner za željezni otpad trebao biti. Ono što je sigurno to je da smo mi u planu, znači u idućoj godini izgradnje reciklažnog dvorišta na koje će se moći zapravo dovoziti i takav otpad gdje će biti sortirnica gdje će se sve sortirati, a za sam kontejner za metalni otpad to moram stvarno vidjeti. Znam da staklo, papir, plastika i ovaj dio tkanine da to funkcionira, za metalni stvarno ne znam, ali evo raspitat ću se, prihvaćam znači Vaše pitanje i ovo treće mislim da je to već i u izradi, da je to već bilo i pitanje na prošlom vijeću i da ćete to dobiti, samo mislim da niste Vi pitali nego netko drugi isto vezano za nasipavanje i šta je nasipano pa evo dobiti ćete u pisanom obliku.

Gđa. Mirna Češković – što se tiče znači stanice znam da autobus staje na različitim mjestima, znači nema nikakvog ni pješačkog prijelaza, niti je označeno da autobus staje nit ništa, pa su djeca kao malo u opasnosti, a šta se tiče kontejnera to koliko sam ja shvatila bi se trebalo raditi o kontejneru za limenke i takve stvari, znači ne željezo nego lim.

g. Krešimir Golubić – lijep pozdrav svim kolegama i svim slušateljima Obiteljskog radio Ivanića, imam jedno pitanje šta se tiče, danas glasamo znači o proračunu, a ovo je jedno pitanje šta se tiče znači ne Grada Ivanić-Grada nego ako gledamo kao grad, jedan od gradova u Zagrebačkoj županiji na kraju godine se uvijek svode računi tko je kako, na kojem, znači kako je uspješan, koji su znači rezultati, zanima me usporedba nas kao Grada Ivanić-Grada sa ostalim gradovima u Županiji ako ih gledamo kao našu konkurenciju, pa znači iako nije, moje prijedlog je znači ne smatra se točkom današnjeg proračuna, zanima me da li se može u Gradu napraviti kratka jedna analiza osnovne crte proračuna ostalih gradova Zagrebačke županije, znači osnovne smjernice po stanovniku, kakvi su im prihodi, kakvi su im rashodi po stanovniku, kakve su im kapitalne investicije, koji su im ciljevi i prioriteti da se Ivanić zna znači kao konkurencija pozicionirati unutar znači na tom jednom radaru privlačnosti i radu investicija. Hvala lijepo.

Gradonačelnik – ja mislim, vjerujem da možemo napraviti tu usporedbu, naravno da se možemo uspoređivati samo sa inima koji spadaju u istu kategoriju kao što smo i mi jer su nam i različite ingerencije, imamo i različite ovlasti. Znači sigurno se ne možemo uspoređivati sa Samoborom, Zaprešićem, Velikom Goricom, ali možemo sa Vrbovcem Dugim Selom i gradovima znači koji su približno negdje kao i mi što se tiče broja stanovnika i koji imaju približno kao mi i ingerencije. Znači veliki gradovi imaju pod sobom i školstvo i neke druge institucije koje mi nemamo i teško je to zapravo onda i uspoređivati, ali sa gradovima u Zagrebačkoj županiji koji su u razini malih gradova kao i mi, znači tu nas je, mislim, pet takovih, možemo probati izvući evo njihove proračune da vidimo kakvi su njihovi proračuni, koliki su iznosi, koliko su oni za što planirali, mislim da se s tim možemo pozabaviti.

g. Drago Dianek – ja bih pozdravio sve prisutne i slušatelje Radio Ivanića. Zahvalio bih se gospodinu gradonačelniku na božićnicama jer ispunio je našu želju koju mi nismo ni sumnjali da neće učiniti. Zaželio bih sretnu Novu godinu i Božić svim našim građankama, građanima i penzionerima s tim da nam bi bilo na godinu malo veća božićnica. Hvala.

Predsjednik Gradskog vijeća- hvala lijepa, ali molim vijećnike da ne pretvorimo ovo vijeće u čestitanje iako je to lijepo i poželjno, budemo na kraju. Poštovani kolege i kolegice vijećnici, gradonačelniče, zamjenici, pa evo približava se kraj godine, puno projekata je krenulo po gradu, vidimo da se poprilično radi pa između ostaloga imamo informaciju da uskoro kreće i onaj dio aglomeracije koji se odnosi na 48 km vodovodne mreže nove i rekonstrukcije postojeće mreže na području grada pa evo za kraj godine zamolio bih gradonačelnika da malo nešto o tome kaže u kojoj je to fazi i kada će to u stvari krenuti.

Gradonačelnik – zahvaljujem se na pitanju, znači s obzirom da je jutros bila Skupština tvrtke Vodovod i odvodnja Zagrebačke županije u kojoj je Grad Ivanić-Grad znači suvlasnik, upoznati smo da su jučer otvorene zapravo ponude i da je najpovoljnija ponuda u iznosu od 89.000.000,00 kn. Momentalno znači pred nama vjerujem da će tvrtka donijeti onda odluku o prihvaćanju, bile su dvije ponude, jedna je bila na 106.000.000,00 kn jedna je na 89.000.000,00 kn, očekujem znači da će se taj iznos prihvatiti i kad prođe rok žalbe potpisati ugovor što bi značilo da već početkom iduće godine zapravo započinju radovi na izmjeni i sanaciji vodovodne mreže. Znači u planu je sanirati 45 km vodovodne mreže, vodovodnih cijevi i izgraditi 5 km novog vodovoda. Sam projekt vjerujem da će trajati dvije do tri godine i to je, rekao bih, prva faza velike izgradnje u gradu što se tiče infrastrukture. Također smo evo upoznati i od strane direktora da planira krajem 2019. početak 2010. da bi se također ista stvar trebala desiti i sa aglomeracijom, to znači da možemo očekivati krajem 2020. i početak izgradnje kompletne kanalizacijske mreže koja je procijenjena na 240.000.000,00 kn. ono što evo je za sad sigurno je da smo pred izborom znači izvođača i da bi već iduće godine mogli krenuti radovi na kompletnoj obnovi vodovodne mreže grada i izgradnje 5 km nove mreže.

**1. TOČKA**

g. Valentin Gadža – lijepi pozdrav svima. S obzirom da su materijali odnosno Izvješće i radu Razvojne agencije u 2017. godini pred vama ja ću biti vrlo kratak i sažet tako da s obzirom na obujam ovog Gradskog vijeća i puno točaka dnevnog reda samo ću vas ukratko upoznati sa radom Agencije. Agencija je svoje poslovanje u 2017. godini usmjerila uglavnom na pripremu, prijavu i provedbu razvojnih projekata Grada Ivanić-Grada, ali i lokalnih poduzetnika i obiteljskih poljoprivrednih gospodarstava na natječaje europskih strukturnih investicijskih fondova, nacionalnih i županijskih natječaja. Osim toga na savjetovanje i informiranje poduzetnika, OPG-a i osnivača tj. Grada Ivanić-Grada o trenutnim i budućim natječajima za subvencioniranje njihovih razvojnih projekata, te na edukaciju poduzetnika i promociju poduzetničke zone u Gradu Ivanić-Gradu, te koordinaciju sa investitorima u poduzetničkim zonama. Od glavnih projekata, odnosno ono što je realizirano i čime smo se bavili u 2017. godini, a to je priprema, prijava i provedba projekata istaknuo bih samo nekoliko njih, to su po meni najbitniji za sada je Izgradnja modularnog drvo tehnološkog poduzetničkog inkubatora u Ivanić-Gradu koji je sufinanciran iz EU fonda za regionalni razvoj u postotku 99,7 %, ukupna vrijednost projekta je 8.316.000,00 kn. Slijedeći koji je prije tjedan dana završio, u potpunosti je proveden, sufinanciran iz europskog socijalnog fonda Croatian Makers Plus – Za darovitu djecu, vrijednost je 885.500,00 kn, sufinanciran u postotku 99,32 %. Zatim CircPro, to je jedan projekt koji smo prijavili u suradnji sa dvanaest partnera iz deset EU regija i Norveške, ukupna vrijednost projekta je 2.208.000,00 EUR-a, vrijednost Razvojne agencije odnosno udio kao partnera JE 129.261,00 EUR, a sufinanciranje će biti 85% i provoditi će se projekt 5 godina. Osim toga tu je, znači 2017. godine, ono što smo, dosta smo se bazirali na poduzetništvo odnosno građenje infrastrukture, potpornih institucija i poduzetničkih zona, to je bila i prijava u rujnu na natječaj za unapređenje prometne infrastrukture poduzetničke zone Ivanić-Grad Jug-Zona 3, to je ona cesta Josipa Kraša, ukupna vrijednost projekta je 3.100.000,00 kn, traženi iznos sufinanciranja je 2.021.000,00 kn, projekt je prijavljen u rujnu prošle godine i još uvijek čekamo rezultate natječaja, prošlo je više od godinu dana, nadamo se da će uskoro stići ili ugovor ili odbijenica, štogod, imali smo nekakvih pet nadopuna, nadam se da je bilo dovoljno vremena za ocjenjivanje od strane Ministarstva. Zatim je tu izgradnja pješačke staze u Šumećanima ukupne vrijednosti 3.000.000,00 kn, Agencija je tu osigurala sufinanciranje Gradu iz nacionalnih izvora pa je tu sufinanciranje znatno manje, iznosi samo 510.000,00 kn. Što set tiče ukupne realizacije projekata Razvojne agencije u 2017. godini tablični prikaz je u prilogu ovog Izvješća gdje su detaljno navedeni svi projekti, kad su prijavljeni, koji su provedeni, koji su odobreni. Sumirano to izgleda ovako – u 2017. godini Agencija je ukupno realizirala 12.641.000,00 kn za sufinanciranje razvojnih projekata Grada Ivanić-Grada i poduzetnika i OPG-a s područja Grada Ivanić-Grada. Od tih 12.000.000,00 kn 10.470.000,00 odnosi se na sredstva EU, a 2.171.000,00 kn su sredstva iz nacionalnih izvora. Bitno je istaknuti da iz ovih svih projekata, pogotovo iz onih, odnosno samo iz onih koji se odnose ne EU iz tih sredstava se dobar dio plaća djelatnika Razvojne agencije sufinancira, pa je on u 2017. godini iznosio oko 45%, a ja mislim da u 2018. Će biti sigurno preko 50% ako ne i preko 60%, tako da sa tok kumulacijom projekata mi zapravo velikim, velikim udjelom smanjujemo teret Gradu za financiranje rada Razvojne agencije. Što se tiče financijskog izvješća u 2017. godini Agencija je ostvarila ukupni prihod u iznosu 566.498,67 kn i ukupni rashodi u iznosu 560.555,15 kn, ostvarena neto dobit 2017. godine je 5.022,52 kn i u cijelosti je knjiženo u zadržanu dobit. To je ukratko, cijelo Izvješće je pred vama kao i tablica i za sve nejasnoće stojim na raspolaganju.

g. Krešimir Golubić – Zahvaljujem. Znači imam pitanje, ovo je financijsko izvješće i izvješće o radu Razvojne agencije, zanima me sa stajališta poduzetnika i obrtnika, znači ova izvješća za 2017. godinu, zanima me kao neka konkretna stvar koliko poduzetnika i obrtnika je tražilo pomoć od vas i koliko je dobilo pomoć i koliko je znači njima odgovoreno da li mogu, ne mogu dobiti, kada mogu dobiti, jer sam dobio, pošto kao što vodim Odbor za gospodarstvo Grada Ivanić-Grada, nekoliko prijava poduzetnika, naravno da u Ivanić-Gradu nitko neće javno reći nego svi žele biti anonimni, da su znači tražili kao pomoć Razvojne agencije ali im je rečeno: „Dajte si vi pogledajte tamo i tamo, dajte si vi to sami pogledajte“. Znači bilo bi dobro da svaki poduzetnik i obrtnik koji dođe u Razvojnu agenciju dobije neke osnovne smjernice da li zadovoljava te neke kriterije za neki natječaj da se čovjeku odgovori u roku dva, tri dana zadovoljavate ili ne zadovoljavate, tek toliko da se napravi neka selekcija i da čovjek zna, znači da ne ide u nekakvo lutanje, traženje podataka i gubljenje vremena ili da ide u to ako zadovoljava uvjete. Hvala lijepo, i drugo pitanje znači u ovom izvješću bi me zanimalo pošto je znači sami naziv Razvojna agencija, znači onaj element razvoj, znači u navedenim investicijama koje su provedene u 2017. godini bilo bi dobro kao tek toliko, orijentacijski staviti znači stanje prije i stanje poslije, koliko je stanje Grada Ivanić-Grada veće, koliko je recimo direktno proizvod radnih mjesta više, koliko je proizvod prihoda poduzetnika, prihoda Grada više u odnosu na prethodnu godinu znači kao posljedica djelovanja Razvojne agencije. Hvala lijepo.

g. Valentin Gadža – zahvaljujem na pitanju, pa što se tiče kontakata mi provodimo info točku što se tiče i naših OPG-ova lokalnih i poduzetnika. Mislim da ste dobili informaciju, odnosno najviše upita imamo građana, ne toliko poduzetnika, s obzirom na energetsku učinkovitost. Imali smo strašno puno upita. Već dvije ili tri godine, ako se varam, nema natječaja za energetske ovojnice i za obiteljske kuće, znači redovito nam dolaze građani međutim to nije u našoj ingerenciji, čak niti Fond, tek sada ima zapravo u najavi natječaj koji će se dogoditi u 6. Mjesecu slijedeće godine, a jednostavno propozicije natječaja mi sad ne znamo jer nisu nigdje objavljene. Ono što smo ih stalno usmjeravali i davali im podatke je zapravo na temelju prethodnog iskustva kako je to izgledalo u proteklom natječaju, prvenstveno mislim da ste na to mislili, a ne možemo im jednostavno dati takav podatak zato što ne znamo kako će natječaj izgledati pa ih onda upućujemo na one stranice gdje će se to pojaviti, ali i bilježimo u našu kontakt listu i onda nakon toga ih, obvezujemo se, zvati ih i reći im kada će se pojaviti taj natječaj koji njih interesira. Što se tiče poduzetnika imali smo, i Vi ste bili prisutni na edukaciji koja se ticala poduzetnika, odaziv nije baš bio nešto ako se dobro sjećate, znači strašan smo baš veliki napor uložili, čak i preko Vas osobno, da se animiraju poduzetnici da dođu na edukaciju za EU fondove gdje su predstavljeni tekući natječaji koji su se odnosili baš za poduzetnike i odaziv je bio stvarno slab, što sam ja i očekivao, ali oni koji dođu kod nas mislim da nitko nije otišao bez konkretnog odgovora na svoj upit bilo kakav, da li OPG-jci, da li poduzetnici, bilo tko. Utjecaj Razvojne agencije do sada u smislu zapošljavanja sada je to teško reći, možda bi trebalo napravit nekakvu analizu ozbiljniju. Naša RA ne djeluje dugo, radi 3,5 godine i to je jako kratko vrijeme u kontekstu EU fondova, s obzirom na tako kratki period mislim da ima iznimne rezultate financijske u pogledu razvojnih projekata, ali ja Vam sad iz glave mogu reći jedan od projekata koji direktno utječe na zapošljavanje, a to je za jednu privatnu tvrtku u gradu gdje smo mi zapravo jednom aplikacijom projekta osigurali tri nova zaposlena. Znači samo za jednu aplikaciju, otprilike nekih 300.000,00 kn aplicirali jednom privatniku na projekt, on je kupio stroj za proizvodnju i zaposlio nova tri djelatnika. Sad bi se dalo napravit neku ozbiljniju analizu pa vidjet kako će poduzetnički inkubator kad otvori svoja vrata 01.09.2019. godine koliko će on recimo, projekt sam, utjecat na razvoj poduzetništva i zapošljavanje. Sada je to dosta teško reći, može se napraviti nekakva projekcija, ali samo projekcija što i nije tako neki problem. Taj poduzetnički inkubator će imati 13 zasebnih jedinica znači 13 zasebnih poduzetnika unutra pa ćemo vidjeti već tada koliko njih s kojim brojem zaposlenih su oni ušli u inkubator, a nakon procesa od 3 godine kada izlaze s kolikim brojem zaposlenih će izaći.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojen

**ZAKLJUČAK**

**o prihvaćanju Financijskog izvješća i Izvješća o poslovanju trgovačkog društva**

**Razvojna agencija IGRA d.o.o.**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

g. Hrvoje Strašek – sve vas lijepo pozdravljam. Vezano uz samu Odluku, odnosno dodjelu stipendija i ovu točku dnevnog reda želio bih naglasiti kako vam je prijedlog Odluke o dodjeli stipendija s imenima učenika i studenata dostavljena u samim materijalima uz saziv sjednice te mislim da isto nema potrebe čitati no ukoliko treba mogu to na kraju samog kratkog izlaganja. Ukratko bih vas upoznao samo sa nekoliko činjenica, Komisija za dodjelu stipendija temeljem raspisanog natječaja objavljenog dana 16. listopada 2018. godine provela je postupak utvrđivanja prijedloga liste kandidata, obrađena je svaka prijava pristigla na predmetni natječaj, a u skladu sa Pravilnikom o stipendiranju učenika i studenata s područja Grada. Isto je napravljeno na osnovu propisane dokumentacije koju su sami podnositelji priložili uz prijavu. Nakon isteka svih rokova predviđenih već spomenutim Pravilnikom, a u kojem nije zaprimljena niti jedan prigovor na prijedlog liste Komisija je na svojoj 4. sjednici održanoj dana 11. prosinca 2018. godine utvrdila konačnu listu kandidata te prijedlog Odluke o dodjeli stipendija koju prosljeđuje danas vama na usvajanje.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**ODLUKA**

**o prihvaćanju Konačne liste kandidata i dodjeli stipendija učenicima i studentima s područja Grada Ivanić-Grada za školsku/akademsku godinu 2018./2019.**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Sandra Abramović – sve vas lijepo pozdravljam. U kratkim crtama, znači radi se o grešci koja je utvrđena u jednom kartografskom prikazu nakon donošenja Plana gdje je ostao ucrtan zeleni pojas uz ukinutu planiranu prometnicu. Ovom Odlukom se ta greška ispravlja, te će se po donošenju ove Odluke znači u tim grafičkim dijelovima Plana brisati zeleni pojas.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika.

Provedenim glasovanjem konstatirano je kako je sa 14 glasova za jednoglasno usvojena

**ODLUKA**

**o ispravku greške u grafičkom dijelu elaborata Odluke o donošenju V. Izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – pozdravljam sve prisutne. Prijedlog ove Odluke koja je pred vama je svojevrstan dio projekta obnove graditeljske baštine staroga grada. Odluka koja je pred vama odnosi se na formalno pravni dio samog otkupa jedne od nekretnina koja se nalazi na samom Kokošarskom placu. Ja ću ukratko ispričati ovaj pravni dio. Grad je naručio procjenu sudskog vještaka koji je procijenio predmetnu nekretninu na iznos od 387.000,00 kn. Zbog odredbi Statuta koje govore o rangovima raspolaganja imovinom bilo je potrebno uputiti ovu Odluku na Gradsko vijeće stoga predlažem da ju usvojite, a eventualna pitanja i sam koncept uređenja jezgre staroga grada koji se nastavlja na projekte koji su u tijeku, znači izgradnja šetnice uz rijeku Lonju dalje do Savskog mosta, projekt aglomeracije koji uključuju obnovu prometnica detaljnije o samom tom projektu uređenja graditeljske baštine predlažem da vam izloži ravnateljica Muzeja gospođa Vida Pust Škrgulja.

gđa. Vida Pust Škrgulja – dobar dan svima. Zahvaljujem na ukazanom povjerenju po ovom pitanju prije nego što na kratko objasnim ono što je i napisano i poslano početkom ovog mjeseca Gradu, dakle članovima Gradskog vijeća, gradonačelniku, stručnim službama, dvije stvari bih željela naglasiti odnosno malo objasniti za one koji možda nisu o tome razmišljali koji je dodir Muzeja, djelatnosti Muzeja i ove kompletne revitalizacije starog Ivanića, što ona donosi i zašto u tom kontekstu ipak treba neke stvari reći cjelovitije nego samo govoriti o namjeni, budućoj mogućoj namjeni kuće koja je ponuđena u otkup. Prva stvar koju bih htjela reći ako dozvolite, neću biti preduga, dakle prva stvar koju vjerujem da bi vrijedilo spomenuti je pitanje osnovnih djelatnosti Muzeja i mogućnosti za njihovo obavljanje u postojećem prostoru Muzeja Ivanić-Grada. Vi znate da je Muzej osnovan krajem 2014. godine i da javno djeluje od početka 2016. Činjenica je da sam praktički do početka ove godine, znači 2018., kompletne poslove obavljala sama kao ravnateljica i da je trebalo postaviti Muzej od nule, od nulte točke, od praktički ničega na noge. Zašto je uopće došlo do osnivanja Muzeja i zašto se praktički već desetljećima jedna malo veća skupina osviještenih građana bori za taj Muzej koji sada konačno imamo? Činjenica je da je Muzej institucija koja sustavno brine o kompletnoj cjelokupnoj baštini prostora kojeg pokriva, a to je područje pod samoupravom Grada Ivanić-Grada. Dakle ne samo Grad Ivanić i njegova povijest, niti ne samo etnografska baština nego kompletno sva kulturno povijesna i prirodna baština svij mjesta, pa i krajobraza. Dakle te osnovne djelatnosti su 1. prikupljanje i obrada muzejske građe, 2. Istraživanja, evidentiranja i dokumentiranja muzejske građe dakle baštine u smislu pokretne, nepokretne, materijalne, nematerijalne o čemu bismo mogli pričati, ali naravno nemamo za to vremena., 3. konzerviranje, restauriranje i pohrana građe adekvatna za što de facto nemamo mjesta trenutno, 4. priprema, postavljanje o pospremanje izložbi što je nažalost sada naša glavna djelatnost premda je u muzejima to sporedna djelatnost, informiranje i komunikacija s javnosti što se nadam da radimo relativno dobro, pedagoško obrazovani rad što su seminari razni, predavanja, radionice, igraonice i tako dalje što imamo ograničene sposobnosti, ali to radimo, slijedeće je muzejsko izdavaštvo., izdavanje stručnih radova, zbornika, kataloga, letaka, plakata, sudjelovanje na stručnim skupovima. Sudjelujemo izrazito puno na stručnim skupovima i publiciramo uglavnom ono što radimo u drugim publikacijama, za sada nemamo niti jedan broj našeg zbornika, niti smo uspjeli izdati niti jedan katalog. Izdajemo samo plakate i deplijane, dakle male letke s osnovnim informacijama nažalost, jer štedimo. Slijedeće je muzejski marketing i suradnja s područjem turizma i gospodarstva, to je sve još u početnoj fazi, ali u svakom slučaju smo duboko svjesni da je to neophodno danas. Slijedeće je planiranje i praćenje programa, administracija, organizacija i tako dalje što radimo, i stručno usavršavanje osoblja što isto radimo i moram reći da od ove godine smo četiri osobe u Muzeju zaposlene, što na određeno što na neodređeno vrijeme, na puno radno vrijeme, radimo više od punog radnog vremena, moralo bi nas biti još više da bismo zadovoljili sve ono što je po Zakonu o muzeju neophodno potrebno ako želimo uopće postojati kao institucija. Napominjem još jedanput što sam već ranije spomenula da smo jedina muzejska ustanova u ovom dijelu Zagrebačke županije i da je posla više nego dovoljno. Što se tiče samog projekta Obnove i revitalizacije starog Ivanića i zašto je ona toliko važna. Graditeljska baština je kad gledamo kompletno područje zaštite i obnove kulturne baštine jedno od vrlo važnih područja jer je ono koje na očigled brine o očuvanju jednog prostornog identiteta i povijesnog identiteta nekog kraja, nekog prostora, nekog grada, naselja, i upravo kroz taj dio ljudi koji dolaze u grad vjerojatno mogu već na prvi pogled pročitati kako Grad brine o svojoj prošlosti, kako je želi prezentirati i kako je želi iskoristiti za suvremenost, za današnje vrijeme zato da današnji ljudi, današnji stanovnici bolje žive, a to obično bolje žive onda kad vjerodostojno čuvaju ono što imaju, što su naslijedili od prethodnih generacija, a Ivanić ima tih prethodnih generacija za puno stoljeća, a na žalost vidljive baštine ima relativno malo. Zato je toliko veća skrb da se ono malo što je predstavi, prezentira i da se tu upravo to očuvanje graditeljske baštine provede kao održivi dio razvoja, znači dio održivog razvoja grad i da se poveže naravno sa nekim novim sadržajima. Da sad previše ne duljim ja vjerujem da svi znate za kuću u Kundekovoj 14, tzv. Kokošarski plac po tradiciji, da je to jedna od rijetkih lijepo uređenih kućica koja ima i ispred tog glavnog pročelja uvijek cvijeće, uređenu površinu, puno nagrada je dobila, na većini slika ljudi koji prolaze ljudi koji prolaze kroz taj dio grada je upravo ta kućica. Sad je,kakva je situacija, život vlasnice je vrlo težak zato je nakon puno godina spremna ipak prodati tu kućicu. Ja već unaprijed upozoravam da mi je jako žao što moram spomenuti upravo nezgodnu sudbinu još dviju kuća na istom Kokošarskom placu koje su se ove godine jednostavno izbrisale s površine. Ja ne ulazim u to, ali mislim da je znači zašto, kako, tko je, tko nije, što se moglo napraviti. Mogu samo reći da Muzej kao stručna institucija Grada je dobio informaciju o rušenju kuće Najman,Kramar,Božić preko telefona na dan rušenja od stanara, dakle od žitelja starog Ivanića koji su osobno mene zvali telefonom doma u nedjelju. Naravno nije to tema, ispričavam se, ali mislim da je to sve povezano. Bila bi velika šteta da i ova kućica nestane i nadam se da će konačno rješenje novogradnji umjesto ovih dviju kuća koje su rušene ove godine, a imale su povijesnu i ambijentalnu vrijednost, da će biti praćeno kako valja od strane gradskih stručnih službi. Muzej je uvijek na raspolaganju za konzultacije. Što se tiče same kuće o kojoj je riječ kuća je zanimljiva zato što je riječ o tradicijskoj drvenoj kući koja ima u središtu jedan atrij, jedno prilično veliko dvorište koje je zatvoreno velikim ulazom i ima dvorišnu kuću koja je isto korištena, potpuno je upotrebljiva, komforna, u njoj se čak i živjelo i ono što je interesantno ta kuća je opet evidentirana kao jedan kuriozum, jedna posebna povijesna znamenitost grada jer su dvije priče vezane uz tu kućicu. Jedna je to da je tu bilo prvo kino Ivanić-Grada, dakle jasno to je bilo u razdoblju prve polovice 20. stoljeća kad je kino bilo vrlo rijetka pojava, to je bilo tzv Slivarovo kino valjda po vlasniku kuće tada, a druga stvar koja je još zanimljiva je činjenica da je u toj kući poslije toga bio foto studio Bubenik. Mi smo u Muzeju zimus, znači prošle zime smo imali izložbu o foto studiju Bubenik u prošlom prosincu tamo do negdje sredine siječnja, jako je bila posjećena dobro i puno ljudi je dolazilo, gledalo, mislim da je Foto Bubenik obilježio veliki dio života u Ivaniću, imamo sačuvano puno dokumentacije o tome kako se živjelo tamo u prvoj polovici i sredinom dvadesetog stoljeća, no i još jedna specifičnost je dakle sin fotografa Stanka Bubenika, dr. Branko Bubenik je sudjelovao sa Muzejom u pripremi ove izložbe i voljan je u slučaju da se kuća otkupi i djelomično upotrijebi za jedan muzejski postav, odnosno za edukativne svrhe, pomoći sa opremom koju čuva po svom ocu, sa fotografijama, sa mnogim drugim stvarima što sam djelomično napisala u ovom tekstu, dakle pomoći da bi se tu napravila jedna muzejska rekonstrukcija koja bi međutim bila aktivna, ne samo muzej koji se dođe pogledati nego da se tu priređuju i koje kakve projekcije filmova dokumentarnih, izložbe različite i tako dalje, pa i seminari za mlade i mnoge druge aktivnosti. Druga stvar koja je zanimljiva je ova sama kućica, stambeni objekt drveni koji nije mijenjao svoju osnovnu konstrukciju, koji je doduše u nekim dijelovima adaptiran sa samo vanjskom oplatom zidova, a inače je praktički sačuvana kompletno struktura kuće i raspored se nije nikada mijenjao. No ono što je možda što se iz aspekta kulturne baštine tiče činjenica je da ako dođe do te nove namjene i do otkupa, što stvarno apeliram da o tome ozbiljno razmislite, dakle dvije stvari bi se ovdje događale kasnije. Znači jedno bi bila organizacija kulturno povijesnih sadržaja pod vodstvom ili u suradnji Muzeja Ivanić-Grada, a drugo naravno turističko ugostiteljskih sadržaja u organizaciji Turističke zajednice, te izvedbi kroz neki ugovorni odnos i suradnju s odgovarajućim kvalificiranim poduzetnicima. Dakle imamo odmah poveznicu gospodarstva, turizma i naravno interes pojačani, mogućnost edukacije, mogućnost kojekakvih aktivnosti za mlade, a naravno koji možemo i posjetiteljima Ivanić-Grada ponuditi u nekom sklopu najviše u ljetnim mjesecima kad je to puno lakše zbog mogućnosti korištenja atrija, dvorišta i smanjenja troškova grijanja. Da mora projekt obnove i revitalizacije kuće voditi arhitekt koji je ovlašten za obnovu, rekonstrukciju i revitalizaciju tradicijskih drvenih i zidanih građevina to bih posebno željela naglasiti i da mora taj projekt dobiti dozvolu i nadzor Konzervatorskog zavoda i Ministarstva kulture s obzirom da je kuća zaštićeni objekt zbog specifičnih karakteristika u sklopu cijele jezgre starog Ivanića. No o tome o suradnji Muzeja mislim da ne treba govoriti, Muzej je apsolutno spreman na svaki oblik suradnje. Sad što mislimo, što možemo reći na temu stvaranja nove vrijednosti ako se ta kuća obnovi? Prvo ja bih naglasila gospodarski učinak jer se podrazumijeva stvaranje prihoda uz mogućnost samoodržavanja objekta bilo kroz edukativne programe, ulaznice na povremene izložbe, kroz nova zapošljavanja stručnih osoba i naravno najam dijela prostora. Drugo je turističko promotivni učinak. To je svakako stvaranje nove turističke atrakcije grada. Stari Ivanić je na žalost jako, jako u jako lošem stanju. O tome smo kroz Prijatelje baštine pred praktički 20 godina pričali, a mislim ništa nije konkretno još učinjeno, ja ne bih lamentirala o tome, ali mislim da je to mogućnost da se krene od nečega. U mnogim sredinama za koje dobro znam, nešto o tome smo čuli na stručnom skupu koje je organizirala Udruga Prijatelji baštine i Hrvatska sekcija međunarodne udruge Ekovas godine 2011. u Ivanić-Gradu, bilo je jako puno stručnih predavanja gdje su upravo ljudi govorili o tome kad se jedna kuća uredi kako treba onda drugi ljudi vide primjer i tim primjerom se povode i žele napraviti stvarno što rijetki oni koji su ljudi od struke i koji znaju za puno takvih primjera iz zemlje svijeta znaju o čemu govore, a drugima treba pokazati primjerom. Ovo je jedna takva prilika. Znači stvaranje se pokazuje osim toga za mogućnost i promoviranje lokalnih, posebno tradicijskih proizvoda i usluga. Treće, to je doprinos stvaranju prepoznatljivog kulturnog identiteta Ivanić-Grada u sklopu onoga što je već bilo večeras rečeno da se upravo pristupa sada sustavno toj dugoročnoj obnovi tog dijela grada koji bi definitivno mogao biti evo bombon za puno toga. Znači stvarno jedna atrakcija, ali naravno ne preko noći i ne na brzinu. Kulturno edukativni učinak prva stvar, što sam već rekla u slobodnom tekstu, prostorni kapaciteti objekta omogućuju stručna vodstva o muzejskom postavu, radionice, edukativne tečajeve i seminare, filmske i multimedijske projekcije, raznorazne izložbe, likovne, književne i glazbene priredbe, manja natjecanja npr. kvizove znanja, pa natjecanja u šahu zato što je recimo i g. Bubenik bio majstor šahovski koji je svjetske majstore dovodio u Ivanić-Grad i to je isto dio povijesti koji mnogi ne znaju, a šah je jedan prilično intelektualna igra koju bi vrijedilo njegovat. Slijedeće što je još važno je suradnja s odgojno obrazovnim ustanovama u programima odgoja za održivo čuvanje kulturne baštine, to je nešto na čemu Muzej već od samog osnivanja radi i moram priznati da imamo izrazito dobru suradnju s vrtićima i školama. Na koji način se predlaže po segmentima i po namjeni dakle sada to preuređenje? Znači za prostor stambenog objekta, to je taj interijer drvene kuće, dakle pod a imam dva prijedloga ovdje, ja ću obadva pročitati, prvi prijedlog je rekonstrukcija dijela stambenog prostora iz kraja 19. ili početka 20. stoljeća s muzejskim prikazom dnevnog prostora i povremenom demonstracijom poslova koji su se odvijali redovito u takvom prostoru jasno kao kućni poslovi od tkanja, vezenja, šivanja, što bi se moglo naravno kao radionice organizirati u prednje dvije sobe i u dijelu hodnika bi bio postav, a inače u tom sklopu bi mogao biti i cijeli niz upravo tih povremenih tečajeva i radionica, iza su još kuhinja i sanitarni prostori i naravno ostava gdje bi mogli imati pohranu rekvizita po programu i suvenirnicu. No drugi prijedlog za koji ja smatram da je puno atraktivniji jer ovo smo već vidjeli na puno mjesta, dakle to je jedan tipični tradicijski muzejski primjer prijedloga, a druga varijanta je preuređenje interijera kuće, te drvene kuće, u interijer varoške gostionice, namjerno koristim taj izraz jer je Ivanić bio varoš na starim slikama, na starim kartama iz 19. stoljeća, uz rekonstrukciju opreme i prilagodbu ponude uz mogućnost iznajmljivanja objekta kvalificiranom ugostitelju koji ispunjava uvjete za vođenje takvog lokala, a smisao nalazim takav prijedlog isključivo uz ekskluzivnu i izrazito kvalitetnu ponudu. Znači kako bi to riješili? Naravno možda i sa kostimiranim recimo konobarima, ljudima koji bi posluživali dakle u kostimima iz 19. stoljeća i tako dalje. No međutim, ono što je još važno još jedan moment ovdje ističem kako je integralna održiva obnova starog Ivanića nužno povezana i sa znamenitim osobama iz povijesti grada kojih stvarno u Ivaniću ima puno više nego što bismo očekivali na prvi pogled. Dakle bilo bi smisleno da je i ponuda jela i pića odabrana prema ponudi iz očuvane hrvatske kuharice ili Pouke kako se gotove svakakva jela koju je izdao Đuro Stjepan Deželić u Zagrebu godine 1876., a godine 2005. nastao je pretisak knjige u izdanju POU Ivanić-Grad. Dakle, čak imamo i recepte po kojima bi to jedan kvalificirani ugostitelj itekako mogao dobro odraditi. Ne da je svakodnevno, nego ekskluzivna ponuda gdje bi vjerojatno itekako kao što dolaze recimo na imanje obitelji Kezele ljudi praktički iz cijelog svijeta, a počelo je kako, u suradnji recimo, sjećam se jako dobro, 1989. godine kad smo pripremali prezentaciju Ivanić-Grada na 1. Markovom sajmu u Zagrebu i kad je Ivanić-Grad po projektu koji sam slučajno ja radila, dobio prioritet u izboru mjesta pa smo bili ispred današnje Mjesne zajednice tamo u Tkalči smješteni i imali smo fantastičan odaziv. No, dakle stvari su atraktivne, no i ljudi su znači, tada negdje je počelo razmišljanje o tom etno imanju, ugostiteljskim objektima i poveznica sa, također sa etnolozima koji su pomogli osmisliti to što sada je velika atrakcija ovoga kraja. Jednu sličnu, najmanje jednu, možemo imati i u samom gradu, ali ne preko noći. Ono što je jasno važno da tu može doći do izražaja isto kvalitetna ponuda i lokalnih specijaliteta, vina, pića, kojekakvih napitaka i jasno sve pripremljeno na način 19. stoljeća sa starinskim kolačima i mnogim drugim stvarima i ono što je danas popularno slow food gableci recimo bi bili jako popularni jer ih nema baš tako puno jer ih ne znaku spremiti, ali su jako popularni u svijetu i već kod nas. No da sad ne duljim previše, prijedloga ima jako puno. Još bih samo rekla za interijer dvorišne kuće, znači spomenula sam Foto Bubenik, dakle preko ljeta taj dvorišni prostor koji je dovoljno velik može se proširiti u jedan ugodan vrt tog ugostiteljskog objekta, a mogu se upravo tamo pripremati kojekakve kulturne, književne večeri, kojekakva mala natjecanja, dakle programa koliko god želite ako se takav objekt osmisli. Ono što je važno dakle mogućnost otkupa kuće Barilić Turk od strane Grada Ivanić-Grada postavlja sve te ideje na puno realnije temelje i otvara novu perspektivu korištenja tog prostora za novu namjenu. Takav prostor otvara uvid u kulturnu povijest grada kroz dio prošlosti, a naravno i sve druge stvari da sad ne ponavljam ono što sam već rekla. Ali bih željela reći nešto, svi ste čuli za Prag, mnogi od vas ste bili u Pragu i posjetili ste Zlatnu uličku koja je poznata po malim niskim kućicama koje su isto takve kao u Kundekovoj ulici u Ivanić-Gradu, bar su nekad bile. Osim toga tamo je kuća Franza Kafke, kod nas je kuća Đure Kundeka, pa je kuća koja je na žalost već nestala mnogih drugih ljudi, ali o tome ne bih sada. Dakle tamo su stari majstori obrtnici i mnoge, mnoge druge stvari koje su usporedive, ali ono što je vjerojatno važno kad recimo sam došla prvi put, sad ima nekih četrdeset godina, u stari Ivanić prva pomisao koja mi je bila je bila Prag i Zlatna ulička, prva pomisao. Zaboga pa ovaj gradić ima to a nije riješeno tako da to izgleda kako je dostojno.

g. Krešimir Golubić – ja zahvaljujem, javljam se upravo kao netko iz financijske ekonomske struke, ne mogu se ne osvrnuti na nekoliko detalja šta se tiče kupnje ove nekretnine, kupnje ove kuće. U Studiji Ministarstva kulture navedeno je da ako Grad otkupi kuću sa zemljištem koja je procijenjena na 387.000,00 kn, znači 387.000,00 kn je procijenjena kuća sa zemljištem, ne piše da je to kuća koja će se rušiti, koju treba obnavljati nego kuća sa zemljištem kao da sada može tamo netko stanovati bez ikakvih investicija. Navedeno je još da treba uložiti dodatno oko 80.000,00 kn koje će uložiti Ministarstvo za arhitektonski snimak., građevinsko stanje, idejni projekat i građevinski projekat, znači treba oko pola milijuna kuna samo uložiti, a da se još nije ni započelo sa rekonstrukcijom. Samo bih pitao profesoricu Škrgulju da li je došlo neko pismo interesa, namjere obrtnika, poduzetnika, ugostitelja da ove sadržaje, da li je netko zainteresiran od poduzetnika da se unaprijed ispita to tržište jer zašto to sve govorim, zato jer poučen nekim iskustvom od komunikacija sa Ministarstvom kulture i Konzervatorskim odjelom ja evo mogu iskreno reći ovo nema veze sa ekonomijom, brojkama, s financijama, tržišnom isplativošću i ekonomskom opravdanošću nema veze s time. Ja kada sam boravio u Njemačkoj i Sjedinjenim državama u Americi, znači s takvim objektima se radi na drugačiji način, znači oni se sruše i napravi se replika njihovih objekata i sva ona investicija koja se uloži u razne studije izvodljivosti, snimke, izvedbe, stanja, projekte se uštede, a dobije se identični objekt kao što je bio znači takav u kulturno povijesnoj baštini i takav ambijentalni objekat kao što se sada nalazi. Znači, mene evo zanima prvo da li postoji kakvo pismo interesa, a drugo o samom stanju objekata piše da krovište prokišnjava, dotrajala je stolarija, fasada u lošem stanju i ja sad kao ekonomist, financijaš za 387.000,00 kn gledam, naravno da sam ja profesorice za takve neke stvari očuvanje kulturno povijesne baštine, ali dok nama recimo 30 zgrada u gradu Ivanić-Gradu nema energetsku obnovu, nije energetski obnovljeno recimo za takvu investiciju od 387.000,00 kn možemo sufinancirati energetsku obnovu barem dvije gdje živi barem stotinjak naših građana ja lažem da ako se usmjere neki prioriteti, ako se bira što je važnije, što je važnije za današnji život današnjih građana, a što će biti važnije za godinu dana, uvijek gledam da se napravi neka ekonomska isplativost, barem neka mala studija da se onda procijeni da li se može ići u takve investicije ili ne.

Gđa. Sanda Špoljarić Carević – evo ja nemam nikakva pitanja, ja bih samo htjela zahvaliti profesorici, mojoj profesorici Vidi što se tako evo godinama već trudi održati našu kulturnu baštinu ovog grada i mislim da je jako lijepo što se trudi to sačuvati za naše buduće generacije i da je to dugoročno jako lijepo i isplativo za ovaj grad.

Gđa. Vida Pust Škrgulja – ja bih željela evo samo zahvaliti Sandi na komentaru i odgovoriti evo isto mom bivšem đaku Kreši Golubiću vijećniku sada na postavljeno pitanje. Ovo što sam predložila je bio idejni prijedlog što se može tu napraviti. Naravno da ni u jedan takav projekt ne može Grad uskočiti brzopleto i bez neke konstrukcije. Dakle, u svakom slučaju ako je već bila spomenuta suradnja sa nekim, znači sa nekim strukturama, sa nekim mogućim investitorima da budu stvari u potpunosti jasne, dakle niti Konzervatorski zavod niti Muzej nema apsolutno nikakvih problema sa idejom da se objekt kakav je recimo sruši i izgradi ponovno na tradicijski način, naravno da ne zato jer materijal jednostavno je nadoknadiv, ali mora se znati u potpunosti kako je izgledala da to bude vjerodostojno. I sada su neke intervencije rađene, zaštita baš energetska pročelja je rađena na ovoj kući što opet nije u skladu sa tradicijom, ali evo to su kompromisi. Druga stvar, bez recimo nekakvog, točno to što je rečeno, pisma namjere, ponude i tako dalje naravno da se ne može u to ići. Činjenica da je i danas povezivanje kulturno povijesnih vrijednosti, baštinskih vrijednosti i jedne iskoristivosti za turizam, za sve moguće druge namjere neophodno, ali činjenica je nešto, danas nitko od nas ne živi praktički, osim rijetkih iznimaka, idealno onako kako bismo priželjkivali. To je činjenica. Znači ako gledamo sada i pitanje recimo koje je bilo spomenuto na početku oko božićnice i da je lijepo da se dijeli božićnica, ali da bi bilo lijepo da je malo veća. Da, to je istina, znači mi recimo odbijanjem jednog ovakvog projekta odnosno otkupa kuće koja je eventualno potencijal i koja će recimo trenutno nekima nešto riješiti, a kasnije će mnogima više dati kada se provede jedna mogućnost, to su stvari o kojima treba razmišljati malo dugoročnije. Ako jednom čovjeku danas pomognemo, ili dvojici ljudi, ili trojici malo, kao što su 100, 00kn recimo na 2.500,00 kn maksimalno mirovine što je stvarno malo, pitajmo se što će recimo ti ljudi, odnosno što će Grad od toga imati za 10, 15, 20 godina. Muzej koji imamo sada, koji se doista bori za status kulturno povijesne baštine grada koja je u fazi raspada, koja je činjenica da jedva uspijemo te konce poloviti i pokušavamo po pravilima struke nešto napraviti. Zašto? Zato da bude i za 10, 15, 50 godina nešto. Ovaj Muzej će svoj, recimo svoju fazu neke prve zrelosti doživjeti tek za 20 godina vjerojatno ako bude opstao, a opstat će ako bude imao potporu. Mi naravno planiramo isto kojekakve sporazume sklopiti sa ovim, onim, sa sponzorima raznoraznim i tako dalje, razmišljamo o osnivanju zaklade, ali nije mjesto danas o tome. Dakle, apsolutno da podršci, dakle potpori gospodarstva, provjeri da li je to priča koja drži vodu, jednostavno rečeno, ali nemojmo za male ustupke koji su za cijelu zajednicu možda skromni, a čekalo se recimo par desetljeća sa mnogim stvarima sada reći e sada nećemo to raditi zato jer je veliki iznos. Grad Zagreb koliko sam čula na televiziji mislim da je za advent investirao 6 milijuna, za advent jedan. Ja mislim da ima puno većih problema u Zagrebu nego što je advent, čak nemaju odvoz smeća riješen kao u Ivaniću što sam ja i na stranicama Zagreba već pisala, ali evo razmislite, odgovorni ste ljudi i recite.

Gradonačelnik – evo ja se zahvaljujem i gospođi Vidi na izlaganju i gospodinu vijećniku Golubiću također na njegovom izlaganju, i jedno i drugo izlaganje definitivno koliko god se činilo da su konfliktna zapravo su u pravu rekao bih, svaki sa svog stajališta, gledišta. Otvorili smo možda sad i široko temu, ali možda ipak kao gradonačelnik par informacija bi bilo dobro da imamo svi, možda evo nismo to iskomunicirali do sad iako sam već obećao i tu prezentaciju za javnost gdje ćemo o tome razgovarati. Ono što je od strane Grada, Gradske uprave, mene, stručnih službi definitivno uočeno to je da je naša starogradska jezgra u stanju u kakvom svi znamo da je. Znači da je oronula, da je neuređena infrastruktura, da su kuće, većina tih kuća u lošem stanju, da se urušavaju, ruše, da propadaju i da smo se doveli u jednu poziciju status quo-a odnosno naizgled bezizlazne situacije. U tom kontekstu je postignut, nakon niza sastanaka, i tu se zahvaljujem i gospođi Vidi i stručnim službama i konzervatorima i Ministarstvu, mi smo krenuli jednim putem pokušaja rješavanja toga problema iz više segmenata, znači od segmenta koji se tiče prostorno planske dokumentacije, od mogućnosti gradnje i rekonstrukcije objekata u staroj gradskoj jezgri preko studije i podloga koje imamo i zaštite što je moguće više nekakvih objekata i onoga što se može. Dogovor je nekakav postignut da se svake godine po dva objekta uz sufinanciranje Ministarstva zapravo odrade podloge, građevinske podloge za renoviranje i rekonstrukciju svake godine po dva objekta. Odabrane su rekao bih po naputku struke, znači konzervatora, te kuće koje su namijenjene za to i tu je Grad i stručna služba Grada zapravo razgovarala sa vlasnicima tih objekata i tražimo naravno neke modalitete na koje i sa kojima bismo uspjeli očuvati te najvrjednije objekte u starome gradu od toga da im se nude modaliteti u kojima će Ministarstvo u Grad ući djelomično sredstvima u obnovu tamo gdje privatni vlasnik ne može, a za uzvrat će se određeni dio prostora ustupiti Gradu za raznorazne potrebe i stavljanje u funkciju tih objekata kroz nekakve radionice, obrtničke radionice koji će se onda ponuditi poduzetnicima po povoljnim uvjetima da se oživi ta starogradska jezgra i da se ti objekti zaštite. Konkretno znači ovaj objekt je bio na prodaju i s obzirom da radi svoje, evo tu je gospođa Vida navela sve razloge, radi svoje stvarno specifičnosti i baš specifičnog objekta za nas je kao opcija bila i smatram da je najbolja opcija da otkupimo taj objekat i da ju stavimo u funkciju. Financiranje same obnove će također ići kroz pribavljanje različitih sredstava i kroz EU fondove i preko Ministarstva gdje će se u smislu zaštite tog objekta, a tada je vlasnik lokalna samouprava, moći pribaviti sredstva da se on kao takav obnovi. Pred nama su veliki zahvati zapravo u starom gradu, starogradskoj jezgri, znači šetnica dolazi do ruba starogradske jezgre, kroz dvije godine počinje izgradnja infrastrukture, znači kompletno se dižu sve ulice staroga grada, da tako kažem, u zrak i stavlja se kanalizacija, radi se sva infrastruktura i radit će se popločenje staroga grada koje će bit u starogradskom štihu. Znači, nama je cilj da do tada kao Grad poduzmemo sve što je moguće da obnovimo u suradnji sa vlasnicima i sa Ministarstvom nekoliko objekata onih koji su najvažniji i da probamo potaknuti same vlasnike tih objekata u gardu da i oni tad kroz zahvate na svojim objektima te stare kuće stave u funkciju. Vjerujem da će za četiri, pet godina naša starogradska jezgra biti najljepša starogradska jezgra uopće u ovom dijelu Županije, imamo tu viziju, znači kompletno ćemo urediti prometnice, infrastrukturu, šetnicu sa intervencijama i uređenjem gradskog trga dobit jednu stvarno lijepu cjelinu. Financijski to sasvim sigurno košta, ali Grad u ovom slučaju nema drugačijeg, po meni, izlaza i za nas je najbolja situacija da taj barem objekt otkupimo i uredimo da bude u funkciji, a tu je na par načina dotaknuta funkcija koja je moguća, za neke objekte ćemo surađivati sa vlasnicima i tražiti da se pojedini dijelovi stave u funkciju, a za neke objekte, moram reći evo sad tu možda i prvi puta, kao što je Kundekova kuća Grad zapravo razmišlja o nekakvom javno privatnom partnerstvu, odnosno o koncesiji da se Kundekova kuća ponudi na 50-60 nekome za 1,00 kn da uđe u tu investiciju ukoliko u tome nađe svoj financijski interes s obzirom na lokaciju koja je dobra uz neke uvjete koji će tada biti postavljeni. Ja se slažem s vama da je za Grad nemoguće izdvojiti nekakvih 30 milijuna, 25 do 30 milijuna za koliko se procjenjuje da bio koštalo zapravo uređenje te Kundekove kuće ovakve kakva je, a zaštićeni je objekt znači i jedino na taj način se to može rješavati. Pokušavali smo kroz EU fondove, za sad tu nismo našli odgovarajuću nišu tako da će i to biti jedna od naših aktivnosti. Mi smo kao Grad sagledali cijelu tu starogradsku jezgru, nismo gledali samo tu kuću, ima još nekoliko rekao bih lokacija koje su za nas kao Grad zanimljive, imamo veliki problem sa onom nedovršenom nelegalnom građevinom koja je također na Kokošarskom placu koju sad svim silama pokušavamo riješiti da vidimo kako ćemo i cilj nam je znači da kroz dvije godine imamo 5 do 6 objekata koje ćemo obnoviti i da imamo kompletno riješenu infrastrukturu koja bi onda trebala i potaknuti ljude, vlasnike objekata da se znači ukalupe u tu priču i da dobijemo jednu kompaktnu cjelinu koja će povezati onda Trg, stari grad, šetnicu u jednu lijepu starogradsku jezgru. To je jedna vizija. Ako se gleda samo strogo financijski dobivamo sliku rekao bih kakvu dobivamo, ako gledamo samo kulturno, a ne gledamo financijski opet dobivamo drugu, znači potrebno je naći neku sredinu, naći i nekakav financijski interes, a opet očuvati baštinu, a mislim da ćemo to u konačnici na kraju doći do toga da će se to uklopiti upravo na taj način u jedno cjelovito rješenje.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 suzdržanim glasom usvojena

**ODLUKA**

**o davanju suglasnosti na kupnju nekretnine**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

Gđa. Tihana Vuković Počuč – poštovani vijećnici prijedlog Odluke koji je pred vama odnosi se na sredstva koja Zajednica udruga proizašlih iz Domovinskog rata Grada Ivanić-Grada ima u svom vlasništvu na svom računu, riječ je o sredstvima Humanitarnog fonda koja su navedenoj Udruzi dodijeljena još 2010. godine. Od tog perioda nisu utrošena ni za kakvu namjenu koja bi bila u korist braniteljima s područja Grada i zbog toga je u Grad upućen od Zajednice jedan prijedlog da se obzirom na rezultate istraživanja pilot projekta koji je pokazao da postoji u gradu braniteljska populacija koja je iskazala interes odnosno nužnost smještaja u staračkom domu, dakle slijedom toga je Zajednica podnijela jedan prijedlog da se ova sredstva doniraju Gradu koji bi onda kao predlagatelj studije i projekta mogao doći do dokumentacije koja bi nam dala odgovore na pitanja osnovanosti jednog takvog projekta. Naravno sve to raditi će se u suradnji sa Ministarstvom branitelja, tražit će se izvori sufinanciranja iz EU projekata odnosno Ministarstva i drugih izvora, ali prvotno je potrebno doći do odgovora na sva ta pitanja što to jedan dom na području Grada znači, koje su potrebe, a to je moguće jedino uz nekakvu ozbiljnu studiju i projekt koji će dati odgovor na ta pitanja. Za ova dodijeljena sredstva Grad će sa Udrugom zaključiti ugovor o donaciji i obvezati se na namjensko korištenje tih sredstava.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o prihvaćanju donacije Zajednice udruga proizašlih iz Domovinskog rata Grada Ivanić-Grada Gradu Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**6. TOČKA**

g. Milivoj Maršić – lijepi pozdrav svima. Dakle, radi se o Odluci o komunalnom doprinosu, tu treba reći da je polovicom godine u 7. mjesecu donijet novi Zakon o komunalnom gospodarstvu u kojem je u čl.150. propisano da su jedinice lokalne samouprave dužne u roku od 6 mjeseci od stupanja na snagu tog Zakona uskladiti svoje odluke o komunalnom doprinosu sa Zakonom. Mi smo pristupili izmjeni te naše Odluke i zbog Zakona djelomično i zbog nekih stvari provedbenih prije svega koje smo i strukturi same odluke tako da se poboljša i pojasne neke odredbe same Odluke. Inače samom tom Odlukom se ne mijenja nikakvo terećenje na plaćanje doprinosa nego se kažem neke stvari malo su pojasnile, drugačije strukturirano. Inače komunalni doprinos kao što znate je prihod Grada namijenjen za financiranje i gradnju komunalne infrastrukture, a Odlukom o komunalnom doprinosu određuje se tri, četiri bitne stvari, prvo zone u jedinicama lokalne samouprave za plaćanje komunalnog doprinosa, zatim jedinična vrijednost komunalnog doprinosa po pojedinim zonama, zatim način i rokovi plaćanja komunalnog doprinosa i opći uvjeti, razlozi zbog kojih se pojedinačnim slučajevima odobrava djelomično ili potpuno oslobađanje od plaćanja komunalnog doprinosa. Prema tome Odluka je pred vama, ja je sada ne bih cijelu dalje obrazlagao, ako ima kakvih pitanja možemo pojasniti.

g. Krešimir Golubić – osvrnuo bih se samo na ovaj prijedlog ove Odluke o komunalnom doprinosu, evo znači po osobnom iskustvu i po iskustvu nekih upita građana sam taj način obračuna komunalnog doprinosa mislim da bi malo trebalo pojasniti običnom građaninu kada mu dođe na naplatu. Znači, ovaj obračun ovih popusta bitno je reći da se popusti na taj komunalni doprinos obračunavaju od takozvane padajuće osnovice, a ne od fiksne osnovice kao što je navedeno, zapravo kao što bi se zaključilo iz rješenja koje građani dobivaju na neku izgradnju. To je jako bitno, kada građanin dobije rješenje pišu popusti 10, 20 30 i mnogo građana računa taj popust od neke početne vrijednosti, ali zapravo oni se ne računaju od te početne vrijednosti nego od one padajuće osnovice, svatko tko je dobio to rješenje može si provjeriti, mislim da bi te samo kratke informacije jako koristile građanima da unaprijed zna koliko će ga nešto koštati. Hvala lijepo.

g. Krešimir Malec – dobar dan, evo s obzirom da sam prvi put za govornicom, predsjedniče, potpredsjedniče, gospodin Leš, zamjenici, kolegice i kolege sve vas srdačno pozdravljam. Vezano za ovu Odluku i zone, nemam staru Odluku, evo nisam je stigao pogledati, da li su se zone mijenjale? Ne. Interesira me da li ste razmatrali mogućnost preraspodjele određenih dijelova naselja Ivanić-Grada jer imate konkretno u II. zoni, ako sam dobro pročitao, kompletne Posavske Brege. Da li kompletni Posavski Bregi imaju kanalizaciju, da li imaju nogostup, da li imaju javnu rasvjetu i to?. Mislim da građani to tamo bezrazložno zakinuti. Kada pogledamo druga naselja na području Grada koja su dobila nogostup, koji su dobili kanalizaciju oni su u nekoj III. ili IV. zoni. Mislim da smo trebali refrešati zone, da li je to sada moguće ili da predložimo da na slijedećoj sjednici da nadležni Odjel predloži i novelira s obzirom na izgradnju komunalne infrastrukture koju smo imali da na takav način adekvatno i valoriziramo ona naša ulaganja. Po meni su građani Posavskih Brega, odnosno oni koji misle tamo graditi kuću, bilo šta, zakinuti. Oni su svrstani u II. zonu, a po ničemu tamo ne pripadaju. Možda jedan dio naselja pripada, ali 90% naselja ne pripada tamo, pa evo kada gledate i Graberje i Šumećane i ostale dijelove grada Jalševec, Opatinec i tako dalje, znači barem u onom dijelu gdje smo povukli tu komunalnu infrastrukturu. Ovo nam ne drži vodu. Slažem se i tu sa kolegom Golubićem isto tako oko toga obračuna, ali sada usvajamo nešto, evo dovodi me u nezgodnu situaciju predlagač ovdje, da dignem ruku za Odluku koja nema veze sa stvarnošću i realnošću.

Predsjednik Gradskog vijeća – po ovoj Odluci i ovakvom obliku više-manje su naši građani koji su ostvarili i popuste i sve ostalo vezano uz legalizaciju svojih objekata već ostvarili određene benefite i smatramo da ovoga trenutka mijenjanjem bilo čega doveli bi u nepovoljnu situaciju još onih 1700 ljudi koji su trenutno u legalizaciji. No međutim u svakom slučaju ja se slažem da se napravi revizija cijelog područja ponovo i neko dogledno vrijeme da pristupimo eventualno izmjeni samih zona, slažem se apsolutno sa Vama.

Gradonačelnik – problem oko toga smo imali prije, raspravljali smo već o tome i prije i kada smo ju donosili također prije par godina ona je zapravo raspodjela nekakvih sektora i ostala je zapravo ista kakva je bila i prije i oduvijek znači ovdje se povlači isto pitanje. Znači možemo sada najpragmatičnije reći zašto se i prije nije promijenila, nije. Ja se slažem s Vama i bila je to inicijativa da ćemo maknuti zone, da bismo znači trebali snimiti svaku zapravo ulicu i pogledati šta ima u svakoj pojedinačnoj ulici i naprosto svrstavati onda ulice u zone bez obzira na to gdje se nalaze u kojem dijelu. Ima u centru grada ulica koje nemaju kanalizaciju i koje nešto nemaju, a imate možda evo u nekim drugim dijelovima ulice koje imaju kanalizaciju, znači koje su na glavnoj cesti negdje evo u Cagincu, Prkosu možda imaju više komunalne infrastrukture nego druge. Znači, slažem se da je potrebno možda za ubuduće pripremiti odluku koja će zapravo obuhvatiti svaku ulicu, snimiti situaciju doslovce svake ulice ponaosob i razvrstati ulice znači onda po kategorijama po tome što imaju to bi bilo najpravednije, i prihvaćam to kao nekakvu Vašu i inicijativu o kojoj se znači može razmatrati da se pripremi za ubuduće takva, a djelomično je u pravu evo i predsjednik Gradskog vijeća, možda bi sada stavili neke građane u drugačiju situaciju s obzirom na obračun nekakvih naknada, ali definitivno možda da se za slijedeću onda godinu to proba posložiti na drugi način i drugačije znači to staviti u tu funkciju.

Predsjednik Gradskog vijeća - slijedeća točka je Komunalna naknada i već se razmišljalo o tome pa ćete vidjeti

g. Milivoj Maršić – htio sam samo reći to da, kažem, ja sam rekao u početku da nam ističe taj šestomjesečni rok za uskladu Odluke i ove dvije kasnije sa tim rokom tako da bi bilo dobro to danas donijeti, a ja se slažem, to smo već radili na tome da se ta Odluka treba ažurirati u smislu zona i drugim nekim stvarima pojasniti. Ja, moram priznati, isto nisam bio sretan s tom Odlukom u primjeni jer je bilo stvari koje su se morale tumačiti, ali mi smo shvatili da je ta Odluka o doprinosu bila krpana tako da kažem barem pet, šest puta, do od kad sam ja na tom svom poslu, prema tome mi smo sada napravili drugačiju strukturu, a naravno da možda ima još nekih stvari koje treba doraditi, popraviti, i temeljem vaših inicijativa ćemo to popraviti. Danas je na usvajanju zbog tog roka, a dalj ćemo je nadopunjavati uz vaše primjedbe i zahtjeve.

g. Krešimir Malec – samo dvije, tri stvari, ako nešto nije bilo prije dobro nema razloga da ne promijenimo, imali smo vremena i 6 godina, ali isto tako imali smo vremena i 6 mjeseci, dosta vremena da to uskladimo i izmijenimo, samo napominjem da se dovodimo i kao Grad u nezgodnu situaciju ako nekome nešto naplatite s obzirom na zonu onda ste mu, ako se dobro evo zakon o komunalnom gospodarstvu, i dužni ste mu to u nekom određenom roku i obezbijediti, pa ako su ljudi platili komunalni doprinos za nešto što nemaju u svojoj toj zoni mi smo im dužni osigurati to, pa malo se igramo tu.

Predsjednik Gradskog vijeća – sada ovog trenutka govorite o komunalnoj naknadi, to ćete vidjeti u Odluci o komunalnoj naknadi. Znači infrastruktura je vezana uz komunalnu naknadu, a sam doprinos je vezan uz položaj.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 glasom protiv usvojena

**ODLUKA**

**o komunalnom doprinosu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**7. TOČKA**

g. Milivoj Maršić – radi se o sličnoj kao i u prošloj točci, da se ne ponavljam, isto Zakon o komunalnom gospodarstvu je promijenjen i moramo tu Odluku ažurirati. U Odluci se sito nisu nikakve bitne promijene dogodile u odnosu na prije, neke sitnije, tako da se tu isto ne povećava nikakvo opterećenje niti teret. Ja ću se samo možda reći dvije, tri stvari to je uvijek interesantna tema da podsjetim šta se tom Odlukom u stvari definira. Prvo određuje se područje zona jedinice lokalne samouprave u kojoj se naplaćuje komunalna naknada, zatim utvrđuje se koeficijent zone, zatim koeficijent namjene za nekretnine za koju se plaća komunalna naknada, zatim rok plaćanja naknade, nekretnine koje se u potpunosti ili djelomično oslobađaju komunalne naknade i opći uvjeti, razlozi za oslobađanje. Prema tome, samo da kažem, znači sam izračun komunalne naknade se sastoji od četiri elementa, prvo je površina, kvadratura samog objekta, zatim koeficijent namjene, uglavnom su dva koeficijenta- za stanovanje ili poslovni prostor, zatim je vrijednost boda i koeficijent zona. To su ta četiri elementa koji su definirani u toj Odluci i po tome se postupa, a isto tako imamo rok da je sada uskladimo da možemo dalje normalno funkcionirati.

Predsjednik Gradskog vijeća – pred vama je Odluka o komunalnoj, isto tako nije značajnije mijenjana pa čisto vezano uz zone. Ovdje upravo govorimo o onome što smo malo prije počeli govoriti, područje zona je određeno na način znači da su zone bodovane po određenim pravilima. Naime, na početku ulice možemo imati zonu I. gdje je komunalna opremljenost kompletna od kanalizacije, električne energije, telefonije, nogostupa, ceste širine 7 metara, znači apsolutno ima sve, da bi za 2 km dalje imali suženje ceste ispod 3,20 m, gdje nemamo kanalizacije, nemamo vodovoda, nemamo plinovoda, nemamo struje i upravo smo evo u tom segmentu kroz Odluku o komunalnoj naknadi i određivali zone. Tako da je stvari ovdje tek došlo do izražaja ono o čemu smo govorili da građani nisu u istoj kategoriji čak i u istoj ulici, znači može biti od I. do VI. kategorije. Vidjeli ste ovdje da smo, kao i do sada, određene dijelove grada izuzeli ili odmah stavili u određenu kategoriju zbog ne samo opremljenosti nego i udaljenosti od samoga centra, Tarno je isključeno skroz iz razloga što tamo se nalazi odlagalište otpada i mislimo da smo kroz ovaj vid ovdje ove Odluke, koja kažem opet, nije mijenjana previše uspjeli napraviti jedan dobar posao koji neće opteretiti naše građane dodatno, znači dobit će ista rješenja kakva su imali i od ove godine. Možda jedino je ovdje potrebno reći da smo mi u proteklom periodu izvršili izmjeru objekata na području grada pa se je tu došlo do nekih novih podataka, odnosno povećanja kvadrature i samim tim svi građani koji su imali izgrađenost veću nego nekad u prijašnjem periodu po rješenjima o komunalnoj naknadi dobili veće komunalne naknade. No međutim ne radi se o nekim velikim iznosima pa eto vjerujem da će svi biti u stvari zadovoljni ovom Odlukom.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o komunalnoj naknadi**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**8. TOČKA**

g. Milivoj Maršić – znači kao što sam rekao u prethodnoj točci, radi se o jednom od četiri elementa na temelju kojih se vrši obračun komunalne naknade, o vrijednosti boda, Odluka je kratka. Znači, vrijednost boda za obračun iznosi 0,39 kn/m² mjesečno odnosno 4,68 kn/m² godišnje. U samom Zakonu u čl. 129. Zakon o komunalnom gospodarstvu propisano je kako Odluka o vrijednosti boda komunalne naknade do stupanja na snagu novog Zakona važi do isteka kalendarske godine za koju je donesena. Nakon isteka kalendarske godine za koju je donesena odluka o vrijednosti boda komunalne naknade rješenja o komunalnoj naknadi mogu se donijeti samo u skladu s Odlukom o komunalnoj naknadi o kojoj smo govorili točku prije i Odlukom o vrijednosti boda koja je predmet ove točke tako da moramo isto to uskladiti sa Zakonom. Bod se ništa ne mijenja, jednostavno ga moramo Odlukom ažurirati i donijeti sa današnjim datumom da bi mogli primjenjivati u idućoj godini.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 glasom suzdržan usvojena

**ODLUKA**

**o određivanju vrijednosti boda komunalne naknade**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**9. TOČKA**

Gradsko vijeće je uz 15 glasova za i 1 glasom protiv prihvatilo je prijedlog predsjednika Gradskog vijeća da se održi objedinjena rasprava i glasovanje po svim podtočkama predmetne točke.

g. Igor Cepetić - ja sam očekivao da će netko možda to malo prezentirati, ali dobro.

Predsjednik Gradskog vijeća – ispričava se , navodi da je greškom otvorio raspravu prije danog obrazloženja te poziva pročelnika Maršića da obrazloži predmetnu točku.

g. Milivoj Maršić – reći ću ono što je bitnije obzirom da je opširna materija, a dostavljena je u materijalima. Razlozi za samu izmjenu, nekoliko ih ima, usklađenje pojedinih prihoda sa mogućnošću realnog ostvarenja u 2018. godini. Zatim prihodi od potpora koji se ostvaruju iz Županijskog i državnog proračuna, te trgovačkih društava usklađuje se prema procjeni ostvarenja i uglavnom se radi o smanjenju. Zatim imamo nekoliko novih vrsta prihoda i rashoda zbog prijave na natječaje ministarstva i isto tako imamo nekoliko sklopljenih ugovora, sporazuma i aneksa u vezi sufinanciranja postojećih investicija sa Zagrebačkom županijom, s Hrvatskim vodama i tako dalje. Inače sam iznos promjene izmjene, to jest proračuna ili rebalansa, je što se tiče brojki slijedeći, znači došlo je do smanjenja i prihodne, naravno onda i rashodne strane za 9.170.300,00 kn. U okviru prihoda najviše su smanjene tri stavke, prvo tekuće pomoći, tu se radi smanjenje zbog toga što jedan od bitnih projekata to je program „Zaželi“ za zapošljavanje žena nije još startao i neće ove godine biti realizacija i prema tome taj iznos smo jednostavno maknuli iz proračuna za ovu godinu. Isto tako kapitalne pomoći prema procjeni našoj koji su nam odbijeni ili jednostavno očekujemo da neće biti moguće ostvariti smo korigirali za 5.422.000,00 kn, to je malo detaljnije obrazloženo u programima gradnje itd, i smanjili smo isto tako primitke od zaduživanja odnosno od kredita konkretno za dvoranu u Posavskim Bregima s obzirom da dvorana kasni i znači iskorištenje tog kredita je usporeno i ove godine se moralo isto smanjiti taj iznos jer će se u idućoj godini u stvari realizirati veliki dio i onda će se taj prihod tamo realizirati. Od ostalih prihoda moram reći da smo povećali prihode od poreza jer prema ostvarenju očekivanja su da će se ispuniti i još neke od tih ostalih prihoda smo nešto povećali pa je suma sumarum 9.170.300,00 kn je smanjenja. Na rashodnoj strani, isto tako to je sve povezano jedno s drugim, isto smo smanjili bitno tekuće pomoći za jedan projekt, to je 3.220.000,00 kn za projekt „Zaželi“, tako se zove službeno, a radi se o projektu zapošljavanja. Zatim smo smanjili sredstva za kapitalne pomoći jer ako nema prihoda onda nema ni rashoda i isto tako na kreditu, a povećale su se stavke, nekoliko se povećalo, najznačajnije je da su povećani rashodi iz poreza jer smo povećali prihode prema nekakvim ostvarenjima pojedinih stavki kojih ima dosta puno, u materijalima možete vidjeti, smo te prihode uskladili sa procjenom realizacije i povećali smo isto tako rashode komunalne naknade jer je tu došlo do nekih rashoda koje smo procijenili da će se realizirati do kraja godine i nužno je to uskladiti sa procjenom realizacije.

g. Igor Cepetić – čuli smo za ove neke projekte, projekt „Zaželi“, evo sada je to gospodin pročelnik objasnio, on je u I. rebalansu ubačen pa na kraju sada se miče, ali dobro to mi je sve jasno, nije realiziran i to je to. Ono što mi je upalo u oko ima nekih povećanja pa me zanima o čemu se radi ako mi to može možda gradonačelnik ili tko odgovoriti. Prvenstveno me zanima povećanje rashoda za usluge kod javne uprave i administracije. Povećava se u ovom rebalansu u iznosu 533.000,00kn u postotku preko 43%, pa me zanima na što se odnose ti rashodi. Povećavaju se rashodi za rad udruga za 150.000,00 kn, iznos rashoda za turističke manifestacije za tri puta se povećava, znači ne vjerujem da je baš tako loše bilo planirano čak i u I. rebalansu. Održavanje cesta i čišćenje javnih površina povećanje za preko milijun kuna tih troškova od čega su recimo manji komunalni radovi povećani za 300.000,00 kn ili 100% u odnosu na plan. Održavanje gradske imovine povećano za 650.000,00 kn, pa evo mislim to su malo veći iznosi koji su mi upali u oko pa ako može nekakvo objašnjenje oko toga. Ono što mi je kod posebnog dijela rebalansa upalo u oko, ukupni rashodi su planirani u I. rebalansu u iznosu od 102.000.000,00 kn, a sad ispada kao da je planirano u iznosu od 100.000,000,00 kn pa me zanima gdje su 2.000.000,00 kn nestala, znači kod posebnog dijela u tablicama.

g. Milivoj Maršić – ovo što se tiče povećanja pojedinih stavki šta je rečeno to sad ja ne znam da li da idem u detalje, toga ima dosta, kažem uglavnom da se išlo na procjenu jer teško je uvijek procijeniti točno koliko će neki rashodi biti u nekom iznosu tako da tu ima sigurno tridesetak stavki koje smo korigirali, neke smo smanjili neke povećali, konkretno ne znam koje ste točno pitali pa možda možemo detaljnije obrazložiti za ove ceste i tako dalje, znam da smo povećali iz komunalne naknade za uređenje društvenih i tako te neke stvari koje su jednostavno se odrađivale i odrađene su kao takve prema zahtjevima i situaciji na terenu. A šta se tiče ovog pitanja zašto u posebnom dijelu je manje ispalo to vam sad ja ne mogu točno reći, mislim da je tu možda imao utjecaja ovaj minus koji se prenio sa prošle godine tako da je on sad tu, ne znam stavljen, izbačen, tako da ne znam zašto je do toga došlo, međutim to nije nešto šta bitno utječe na cijelu priču kao takvu ne, tako da jer imate i ovaj opći dio u dva dijela gdje je jedan dio je konsolidirani, drugi je samo Grad bez proračunskih korisnika tako da evo, ovaj, taj dio ću provjeriti zašto je to manji pa Vam to mogu pismeno odgovoriti, sad teško mi je u toj šumi brojki vidjet šta se dogodilo.

g. Igor Cepetić – nisam očekivao baš da će pročelnik ili bilo tko baš sad izvući iz glave, dobro jedan odgovor mi je dat, to je ovaj o povećanju sredstava za održavanje društvenih domova. Nego ono što mi je sada**,** znači opet stalno te tablice i to na što ja stalno upozoravam pa mislim da to imamo, postoji Odbor za financije i proračun pa mislim da bi on isto to trebao materijale pregledati i malo usporediti da li nešto štima ili ne štima. Stručne službe isto malo usporediti, znači imamo planiran proračun za 2018., imamo I. rebalans i sad imamo II. rebalans. Nije to tako baš teško za usporediti ako ja to uspijem u jednom danu kao vijećnik pogledat mislim da bi možda čak i drugi vijećnici to mogli tako, ali očito nisu pogledali. Sada me zanima koji u stvari je pravi dokument koji mi usvajamo? Znači imamo nešto što je usvojeno 2017. kao plan za 2018., u prvoj polovici godine I. rebalans koji je usvojen, sada ovaj, pa se ne podudaraju, evo ne znam sada koji je pravi dokument za koji da glasam.

Predsjednik Gradskog vijeća – vjerojatno za ovaj ćete morati glasati u bilo kojem obliku.

g. Milivoj Maršić – moram reagirati zato što to nije prvi puta da se na taj način o tome razgovara. Pazite, cijela ta točka ima nekakvih sedam, osam dokumenata u kojima je sve lijepo napisano, a jedna tablica gdje se utvrdi ja vam sad ne mogu odgovoriti jer ima, to ima 58 stranica, šta je sad, to nije stvarno bitno. Suština je da se ovaj, morate gledati ovaj novi iznos koji se sad tu predlaže, a koliki posao na tome to vam ja teško mogu predočiti kad niste to radili. Znači, mi smo prošli svih tih hrpu stavaka i uskladili i napravili da to sve skupa može proći, a to šta je sad taj nekakav zbroj ili nešto, to radi kompjuter, Libusoft, ne znam zašto je to ispalo na taj način, mislim da to nije uopće presudno u cijeloj toj priči evo tako da ne znam.

Predsjednik Gradskog vijeća – usporediti će se pa ćemo u svakom slučaju to obrazložiti.

g. Krešimir Golubić – treba se samo osvrnuti na ovaj prijedlog rebalansa, najvažnija stavka u, znači neću govoriti o rashodima, u prihodima proračuna najvažnija stavka je prihod povećanja poreza na dohodak od nesamostalnog rada i poreza na dohodak od kapitala. To je znači onaj prihod šta Gradu zapravo najviše, kako se kaže šta je najdragocjeniji prihod Gradu i ovoga evo znači molio bih Boga da ima što više takvih građana koji imaju ili veće plaće ili koji se uspiju zapošljavati ili koji imaju štednju na koju plaćaju dohotke od kapitala ili udjele u dionicama i dividendama. Znači, što više takvih građana imamo to će prihod proračuna sa temelja tih izvora biti izdašniji. Ja mislim da treba kao gospodin pročelnik kao prva stvar od srca zahvaliti svim našim građanima šta svojim poreznim prihodima pune proračun Grada Ivanić-Grada i što se više puni takvih izvora prihoda znači biti će za zadovoljenje raznih infrastrukturnih i poreznih rashoda dovoljno.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 12 glasova za, 3 glasa protiv i 1 glasom suzdržan usvojena

1. **Odluka o II. izmjenama i dopunama Proračuna Grada Ivanić-Grada za 2018. godinu**
2. **II. izmjene Plana razvojnih programa za 2018. – 2020. godinu**
3. **II. izmjene i dopune Programa građenja objekata i uređaja komunalne infrastrukture za 2018. godinu**
4. **II. izmjene i dopune Programa održavanja komunalne infrastrukture za 2018. godinu**
5. **II. izmjene i dopune Programa socijalnih potreba Grada Ivanić-Grada za 2018. godinu**
6. **I. izmjene i dopune Programa javnih potreba u visokom obrazovanju Grada Ivanić-Grada za 2018. godinu**
7. **II. izmjene i dopune Programa javnih potreba u provedbi programa udruga civilnog društva Grada Ivanić-Grada u 2018. godini**
8. **II. izmjene i dopune Odluke o raspodjeli sredstava za poslove vatrogastva Grada Ivanić-Grada za 2018. godinu**
9. **II. izmjene i dopune Programa javnih potreba u kulturi na području Grada Ivanić-Grada u 2018. godini**
10. **II. izmjene i dopune Programa javnih potreba u području predškolskog odgoja i obrazovanja te skrbi djece rane i predškolske dobi Grada Ivanić-Grada za 2018. godinu**

Odluke prileže zapisniku i čine njegov sastavni dio.

Napomena: Odluke su u istovjetnom tekstu usvojene na sjednici Gradskog vijeća, a vijećnicima su dostavljene u materijalima za sjednicu Gradskog vijeća.

**10. TOČKA**

Gradonačelnik – probat ćemo kroz ovu prezentaciju u nekoliko slajdova prikazati prijedlog proračuna za 2019. godinu. Naš prijedlog je da proračun iznosi 102.129,600,00 kn što se tiče ukupnih primitaka. Vrsta prihoda je prihodi od poslovanja u iznosu od 93.681.600,00 kn ili 91,73% proračuna, prihodi od prodaje nefinancijske imovine 2.110.000,00 kn, te prihodi od zaduženja 6.338.000,00 kn, a što čini ukupno 102.129.600,00 kn. Kad govorimo o strukturi prihoda od vlastitog poslovanja koji sačinjava najveći dio proračuna to su, računamo znači na tekuće i kapitalne pomoći u iznosu od 32.000.000,00 kn, prihodi od poreza 27.000.000,00 kn, komunalne naknade 10.000.000,00 kn, rudna renta 11.000.000,00 kn, govorim ugrubo, komunalni doprinos 2.500.000,00 kn, ostali prihodi 3.943.000,00 kn te vlastiti prihodi proračunskih korisnika nešto preko 6 milijuna kuna. U nekakvom grafičkom prikazu vidimo da je zapravo najveći prihod proračuna iz tekućih kapitalnih pomoći, te iz prihoda od poreza, a nakon toga komunalna naknada i rudna renta. Kada govorimo o kapitalnim pomoćima, koje sačinjavaju znači najveći dio proračuna, ono što očekujemo, nećemo nabrajati sve, ali od nekakvih najznačajnijih prihoda to je prijavljeni projekt za koji očekujemo sufinanciranje iz fondova EU uređenje nove prometnice uz zonu UPU 3 čija je procijenjena ukupna vrijednost 3.150.000,00 kn. od toga računamo na 2.050.000,00 kn iz fondova EU. Slijedeći projekt je svakako nastavak gradnje šetnice uz rijeku Lonju koji će koštati oko 1.500.000,00 kn, očekujemo sufinanciranje gotovo u 100% iznosu od Hrvatskih voda. Što se tiče gospodarenja otpadom prijavili smo projekt izgradnje reciklažnog dvorišta i nabave spremnika komunalnog otpada, u svemu tome i projekt informativne kampanje „Nije svaki otpad smeće“ ukupno računamo na dotaciju 1.620.000,00 kn. Poduzetnički inkubator koji evo očekujemo da ćemo po provedenom natječaju na kojem smo dobili ponudu na 9.300.000,00 kn očekujemo kapitalnu potporu sasvim sigurno od 7.290.000,00 kn dok ćemo ostali dio osigurati iz vlastitih prihoda. Kod samih proračunskih korisnika Vatrogasna postrojba vlastiti prihodi su 3,4 milijuna, Dječji vrtić 2,5 milijuna, POU 1,4 milijun, Visoka škola 775.000,00 kn, Gradska knjižnica 338.000,00 kn. Muzej 13.000,00 kn, ukupno 8.350.300,00 kn vlastitih prihoda proračunskih korisnika. Od ostalih prihoda tu je program poljoprivrednog zemljišta, prodaja građevinskog zemljišta, prodaja ostalih stambenih objekata te prodaja prijevoznih sredstava planirano je ostvariti prihod od ukupno 2.100.000,00 kn. Zaduženja imamo momentalno znači kredit koji ćemo realizirati u 2019. godini za izgradnju sportske dvorane ostalo nam je još 4.7 milijuna, to znamo da je kamata 2,5%, rok otplate 10 godina, te također dugoročno planirana zaduženja po kreditnoj liniji HBOR-a po prolasku eventualno projekata energetske obnove planiramo podići povoljnu liniju zaduženja 0,25% kamata. U tom kontekstu kreditnog zaduženja vjerojatno će biti više riječi, pretpostavljam, u mjesecima koji dolaze, nekakve su tu inicijative poduzete o kojima ćemo obavijestiti Gradsko vijeće, a vjerujem da će uroditi plodom i da će nam smanjiti kamatne stope na određenim kreditima čime ćemo definitivno ostvariti po našim procjenama nešto više od 2 milijuna kuna. Tu se zahvaljujem i gospodinu Malecu koji se angažirao i zajedno sa mnom obavio neke razgovore koji vjerujem da će uroditi plodom. Kada govorimo o rashodima oni su planirani na istoj razini kao što su i prihodi. Znači prema funkciji i klasifikaciji, ukupno su 102.129.600,00 kn. Po samim upravnim odjelima vidimo da je za odjel za lokalnu samoupravu, pravne poslove i društvene djelatnosti planirano 42.210.600,00 kn, a za UO za financije, gospodarstvo, komunalno gospodarstvo i prostorno planiranje 59.919.000,00 kn. Proračunski korisnici i gradska uprava zajedno 32.606.600,00 kn, tu je znači Dječji vrtić i sve ove službe, Vatrogasna postrojba, POU, Visoka škola, Knjižnica, Muzej, Gradska uprava. Ostali korisnici proračuna 9.604.000,00 kn izdvajanja za sport, zdravstvo, obrazovanje, turizam, razvoj civilnog društva i ostalo. UO za lokalnu samoupravu vezano za zdravstvo i zdravstvenu zaštitu znači planirano je 3.080.000,00 kn to su socijalni programi, obrazovanje, programi socijalno ugroženih osoba, Gradsko društvo Crvenog križa, logoped, različiti preventivni programi, treba reći da je to ostalo u nivou prošlogodišnjeg proračuna. Što se tiče subvencija za prijevoz studenata u 2019. godini planirali smo povećanje subvencije prijevoza za studente sa dosadašnjih 50% koje smo do sada imali u proračunu na 75% te samim time imamo i povećanje u izdvajanju za sufinanciranje prijevoza studenata u idućoj godini predviđeno sa 450.000,00 na 500.000,00 kn. također što se tiče sporta i rekreacije to je redovna djelatnost Gradske zajednice sportskih udruga i sportova tu je došlo također do povećanja u ovom u odnosu na prošli proračun za 200.000,00 kn više je predviđeno za sport. Što se tiče obrazovanja to je 835.000,00 kn, a obuhvaća predškolsko, osnovno i srednjoškolsko obrazovanje, također smo taj dio povećali za 50.000,00 kn koje namjeravamo uložiti u nabavku opreme i opremanje informatičke učionice u Srednjoj školi. Poticanje razvoja turizma, znači turističke manifestacije, rad Turističkog ureda, na razini od milijun kuna. Također promicanje kulture ostali smo na istoj razini kako je bilo i prošle godine, tu imamo određenih tehničkih problema sa funkcioniranjem naše Zajednice tehničke kulture koje ćemo vjerojatno morati na neki način premostiti, ukupno je znači ostalo na istoj razini. Kada govorimo o UO za financije, gospodarstvo, komunalno gospodarstvo i prostorno planiranje podijelili smo na glavne programe i to su izgradnja poslovnih objekata 18.690.000,00 kn, održavanje komunalne infrastrukture 14.640,000,00 kn, izgradnja komunalne infrastrukture 11.151.000,00 kn, projekti sufinanciranja iz EU fondova u okviru glavnih projekata 6.065.000,00 kn, uprava i administracija 4.600.000,00kn, jačanje gospodarstva, kapitalne pomoći 3.193.000,00 kn, te održavanje sportskih objekata 1.580.000,00 kn, ukupno 59.919.000,00 kn. neki od značajnijih projekata su već na prošlom vijeću izglasani, zamjena postojeće LED rasvjete; tu je dalje i ugradnja kamera i video nadzora, izloženi smo na žalost nekakvim radnjama u gradu koje ćemo na taj način probati suzbiti, izgradnja, već smo spomenuli danas i momentalno vodovoda, tu je unutra predviđena kasnije i aglomeracija, te nakon toga imamo izgradnja poslovnih objekata i ulaganje u to, poduzetnički inkubator sa 9.440.000,00 kn, školska dvorana Posavski Bregi završetak sa 8.000.000,00 kn, rekonstrukcija objekata u starom Ivaniću 600.000,00 kn, izrada glavnog projekta sportske dvorane u Graberju 300.000,00 kn, zgrada Crvenog križa sa 250.000,00, te budući studentski dom sa 100.000,00 kn, ukupno 18.690.00 kn. Od značajnijih projekata evo pri kraju, idemo prema kraju reći ću kod dvorane u Posavskim Bregima, nakon toga glavni projekt za dvoranu u Graberju Ivanićkom, također vrtić u Graberju Ivanićkom, te projektiranje i proširenje zgrade koju ćemo dobiti od INE i proširiti vrtić u Graberju čime ćemo dobiti nove kapacitete za smještaj djece i kvalitetniji cijeli taj vrtić, također; već smo napomenuli, danas je bila i točka, uređenje starogradske jezgre, projekti obnove kuća, suradnja sa Ministarstvom kulture koju smatramo također važnu za izdvojiti, samo uređenje rekonstrukcija i Trga Vladimira Nazora za koje imamo idejno rješenje, odnosno idejne projekte dva do tri, znači odlučiti ćemo se sa kojim krenuti dalje u izradu glavnog projekta te dobivanja u ovoj godini građevinske dozvole za rekonstrukciju i gradskog trga, obnova parketa u dvorani Žeravinec, već smo tome nekoliko godina govorimo tu o potrebi, znači konačno evo mogu reći da je i u županijskom proračunu osigurano 600.000,00 kn toliko je i u našem i planiramo u ljeto i završiti obnovu kompletnog parketa u dvorani Žeravinec.; novo groblje, lokacija, daljnja prilagodba odnosno ishođenje svih potrebnih dozvola, također još svih potrebnih istražnih radnji, u jednom dijelu je već počela i sanacija terena na lokaciji, krčenje terena i planirano je da u ovoj godini pribavimo svu potrebnu dokumentaciju i dijelom da i pripremimo teren za izgradnju koja je vjerojatno u godinama ispred nas 2020. , 2021. izgradnju novoga gradskog groblja. Što se tiče komunalne infrastrukture znači šetnica uz rijeku Lonju je tu sa 2.940.000,00 kn, infrastruktura u poduzetničkoj zoni UPU 3 2.150.000,00, projekti gospodarenja otpadom 1.860.000,00 kn, vodovodi, plinovodi, kanalizacija 1.276.000,00 kn, Zelenjak 1.100.000,00 kn. Matoševa, Šarampovska još dodatnih 800.000,00 kn, izgradnja i opremanje dječjih igrališta 475.000,00kn imamo ih u planu tri, uređenje zgrade Visoke škole u Moslavačkoj, znači prostor sadašnji Komunalnog centra te dovršetak obnove mostova sa 150.000,00 kn, ukupno 11.151.000,00 kn za izgradnju komunalne infrastrukture. Značajno je ulaganje u Zelenjak, nastavak izgradnje i završetak izgradnje samih tribina iznutra, stavljanje u funkciju svlačionica, sanitarnih čvorova, znamo da je iduće godine stogodišnjica NK koju ćemo nastojati dostojno na neki način proslaviti. Vidim da je evo tu i formiran Odbor za proslavu pa ćemo evo u kontaktu sa njima pripremiti tu stogodišnjicu Kluba i cilj nam je da naš sportski park i nogometno igralište budu u što ljepšem izdanju. Također tu je još i izgradnja igrališta za mini golf i atletske staze. Matoševa i Šarampovska jedan dio radova je odrađen već i radi se momentalno u ovoj godini, još nam je ostalo za iduću godinu dogovoriti same nogostupe i kolni trak i DTK što je procjena da je vrijednost oko 800.000,00 kn čime ja vjerujem da bi do 1.4, 1.5. ta investicija trebala biti gotova i te ulice osvanuti u novom ruhu. Već sam spomenuo igralište uz vrtić centar, igralište uz Dječji vrtić Žeravinec i veliko igralište uz OŠ u Graberju Ivanićkom. Uređenje prostora POU na katu, u prizemlju se momentalno uređuje knjižnica, radovi su na proširenju knjižnice te će se nakon toga krenuti i u rekonstrukciju zgrade Komunalnog centra gdje će se na katu osigurati novih 4 do 5 učionica kako bismo 01.09. iduće godine mogli primiti i drugu godinu naših studenata fizikalne terapije novih 40 studenata čime ćemo s idućom godinom imati upisano 80 studenata u našem gradu. Projekti koje smo pripremili za financiranje iz EU fondova, trg u Posavskim Bregima i dalje čekamo tu mjeru 7.4.1. kakvi će biti rezultati, program „Zaželi“ u drugoj fazi će, treba tu reći možda da na program „Zaželi“ sa područja Grada Ivanić-Grada imamo dvije aplikacije, jedna je aplikacija Crvenog križa i jedna je aplikacija Grada zajedno sa Agencijom IGRA, u prvom krugu je prošla aplikacija Crvenog križa, mogu i najaviti da će 14. siječnja biti svečano potpisivanje ugovora u Ivanić-Gradu, da će biti ovdje i ministar i njegovi pomoćnici, a iz informacija koje imam u drugom valu se očekuje i program „Zaželi“ ovaj koji je ovdje u proračunu planiran sa 1.800.000,00 kn također da ga ostvarimo kao Grad. Ovdje je projektiranje nogostupa od Dubrovčaka Lijevog do Trebovca kompletno preko Posavskih Brega, nogostupi također Tarno-Lepšić-Opatinec, također programi Life koji su evo nekakva rezervna sredstva koja nam tu stoje, ukupno znači 6.065.000,00 kn. Također treba reći da smo dobili evo neku informaciju iz Agencije da nam je prošao i projekt uređenja vrtića u Posavskim Bregima u iznosu 1.500.000,00 kn, znači imamo neformalne informacije, ali vjerujem da je ona dosta pouzdana pa ju evo iznosim, znači trebali bismo u slijedećih mjesec dana potpisati ugovor za 1.500.000,00 kn uređenje vrtića u Posavskim Bregima. Projekti, imali smo te nogostupe na Posavini, kompletno projektiranje i dobivanje građevinske dozvole koje sam spomenuo. Ukratko to je ono što smo pokušali kroz ove slajdove prezentirati. Mislim da je puno toga zacrtano, da je ambiciozno, da puno toga što se vidi iz priloženog se očekuje kroz sufinanciranja. Naravno da se puno puta ne uspije u jednoj godini sve riješiti i to je uvijek nekakav najčešći prijepor i prigovor „zašto ste nešto planirali u takvim iznosima, a niste ostvarili“, naprosto zato što je to preduvjet da se uopće možemo bilo gdje prijaviti moramo imati planirano, negdje prođemo, negdje ne prođemo, to je rekao bih razlika odnosu na prije kada nije bilo fondova, kada nije bilo tih novaca moglo se u lipu sve planirati. Danas je to nemoguće, danas morate imati gotove projekte, morate imati deset, što više gotovih projekata spremnih za aplikaciju, aplicirati, od njih deset na četiri prođete na pet ne prođete i naprosto na taj način se vrtite iz godine u godinu i nije više lako uplanirati proračun ne da kažem u lipu ili 100.000,00 nego u milijune, znači vrlo lako vam to varira i ispada. Važno je da imate projekte da se prijavljujete, a onda u konačnici na kraju godine sumirate što ste uspjeli što niste i tu se korigirate. Stojim na raspolaganju za sva pitanja.

Gradsko vijeće jednoglasno je prihvatilo prijedlog predsjednika Gradskog vijeća da se objedini rasprava po svim točkama.

Gđa. Sanda Špoljarić Carević – prvo bih htjela pohvaliti gradonačelnika i ovaj projekt i plan proračuna za 2019., mislim da je vrlo ambiciozan i nadam se da će se ostvariti. Imam pitanje, zanima me onih 50.000,00 kn koje ćemo uložiti u informatizaciju učionice Srednje škole, mislim da je Srednja škola pod Županijom, na to bih nadovezala pitanje nisam vidjela ovdje da je predviđeno išta u svezi Glazbene škole, da li se planira nešto u svezi Glazbene škole o povratku njenom u centar, da li ste imali kakvih razmatranja o tome, čisto iz nekih eto razloga što možda nije zgodno djeci koja su iz drugih dijelova i nemaju jednosmjenski rad ići na Žeravinec u kasnim večernjim satima u Glazbenu školu , a ipak je muzička škola bila nekad u centru gdje je kulturni centar grada.

Gradonačelnik – pokušat ću odgovoriti na to pitanje. Muzička škola je nekad bila zapravo sastavni dio Pučkog otvorenog učilišta međutim evo u razgovoru tada i sa ravnateljem išao je taj pritisak od Ministarstva gdje se zapravo određene zakonske norme nisu mogle ispoštovati radi nedovoljnog broja učenika Ministarstvo tada nije bilo spremno financirati muzičku školu, falilo je nekakvih tada oko pedeset polaznika da bismo mogli imati taj status i tada je bilo jedino rješenje da se muzička škola spoji Osnovnoj školi Žeravinec u Glazbeni odjel OŠ i da na taj način zapravo ostane funkcionirati. U tom kontekstu je tada ta situacija riješena, nama je znači, ja bih rekao, ključni problem Grada Ivanić-Grada svakako, odnosno nešto na čemu svi skupa trebamo raditi je to da povećamo broj stanovnika našega grada, da povećamo znači broj ljudi koji će ovdje živjeti i boraviti i tada stičemo određene uvjete u tim određenim sektorima da možemo imati samostalnost. Znači ključno u tom kontekstu je da nije bilo dovoljno polaznika i prema Zakonu nismo mogli imati sa tim brojem polaznika muzičku školu kao izdvojenu instituciju nego se je ona tada pripojila Osnovnoj školi kao odjel znači Osnovne škole Žeravinec s obzirom da OŠ Žeravinec je imala dovoljno i prostora i kapaciteta jer je broj učenika tamo mali to je riješeno na taj način. Momentalno o nekakvom povratku u sam centar negdje ili nekakvu centralnu zgradu znači za sad Grad ne razmišlja, možda u budućnosti, ali kažem kada se poveća broj polaznika možemo razgovarati o ponovnom vraćanju muzičke škole za koju tada trebamo naravno osigurati i prostor i sve ostalo. Informatika, da Grad Ivanić-Grad naravno nema obavezu ulagati niti u osnovne škole, nema obavezu ulagati u Srednju školu ako ćemo se držati Zakona, nismo to obavezni pa ipak kupujemo djeci udžbenike, pola milijuna dajemo za prehranu, sufinanciramo Lidrana, naše darovite učenike, osiguravamo za srednjoškolce besplatnu pripremu za maturu, sufinanciramo puno toga u našem školstvu. Ono što mogu reći da je od strane Srednje škole Ivan Švear prema Gradu došao jedan dopis u kojem se zapravo traži od Grada i upozorava Grad da je alarmantna situacija u nabavi informatičke opreme i da se moli Grad da uskoči u tom kontekstu i mi smo proračunski predvidjeli, naravno to nije dovoljan iznos vjerojatno za sve, ali mi smo evo toliko predvidjeli, vjerujem da će i Županija i netko drugi možda još uskočiti da se to kvalitetno odradi, ali evo vođeni tom nekakvom logikom smo u proračunu predvidjeli tih 50.000,00 kn za nabavu dijela informatičke opreme za našu Srednju školu.

g. Željko Brezovečki – prije svega htio bih pohvaliti ovaj proračun, ali ja bih se vratio unatrag pa bih opet rekao onako kao što smo najavili u izbornoj godini da ćemo puno raditi i ulagati u naš grad, evo i ovo je još jedan proračun koji dokazuje da smo zapravo na svim onim stvarima koje smo obećali našim građanima pa tako i nastavljamo dalje kroz sve te godine pa tako će biti i u 2019. godini. Iščitavajući ovaj proračun naišao sam na jednu stavku i uputio sam se do gradonačelnika i upitao sam ga, a radi se Obiteljskom radio Ivanić-Gradu gdje sam vidio da je u stavci svega 100.000,00 kn namijenjeno da će Grad izdvojiti za rad našega Obiteljskog radija Ivanić-Grada gdje mi je odgovorio, ali ja bih Vas molio evo i ovim putem da svi mi čujemo taj odgovor ako nije problem jel' se ipak iznašlo neko drugo rješenje za dodatak sredstva koji je potreban za Radio Ivanić-Grad.

Gradonačelnik – Grad Ivanić-Grad znači izdvaja prosječno za Radio svake godine oko 300.000,00 kn što je evo ga rekao bih nekakvo standardno ulaganje Grada u taj Radio sa 25% vlasništva, sigurno ulažemo znači više i od Općine Kloštar i od Općine Križ koji su jednako vlasnici tog Radija kao i mi, odnosno mi imamo 27,5% s obzirom da smo još 2,5 dionice dobili na poklon od gospodina Robeka. Ono na što Grad računa u idućoj godini što se u proračunu ne vidi to je da taj iznos od 300.000,00 kn osigura Radiju kroz određene neke stvari koje predviđamo da će se desiti i smatramo da ćemo iz drugih izvora uspjeti namaknuti taj iznos od 300.000,00 kn. Ono što je također moguće je da se eventualno ta naša predviđanja o dodatnim sredstvima koja bismo trebali osigurati za Radio ne ostvare, a tada ćemo na I. rebalansu korigirati te iznose i osigurati za naš Radio 300.000,00 kn prosječno koliko Grad Ivanić-Grad i izdvaja za radio.

g. Krešimir Malec – vezano za ovaj prijedlog proračuna za 2019. godinu evo za početak znači iz ove prezentacije gospodina Leša smo vidjeli da želimo puno toga napraviti, urediti, opremiti, pomoći, izgraditi i za sve to treba novac, znači trebamo ostvariti prihode, prihodovnu stranu i uvijek mi je nakana u svojim raspravama da govorim o toj prihodovnoj strani. Vrlo vjerojatno nas ovdje sedamnaest prisutnih gradskih vijećnika bi imali sedamnaest različitih prijedloga proračuna i vjerujte ni za jedan od ovih projekata koji je ovdje predviđen ne mogu reći da sam protiv njega, dapače za. Međutim ovdje ću u svom izlaganju govoriti o omjerima ulaganja, znači na šta smo usmjerili svoja ulaganja odnosno predmet proračuna, s tim da su ove sve stvari o kojima smo rekli nazovimo to potrošnja. Niti jedan ovaj projekt osim možda u budućnosti poduzetničkog inkubatora neće pridonijeti prihodovnoj strani. Da, gospodin Leš je spomenuo ovdje broj stanovnika, da bi povećali porezne prihode, i kolega Golubić je spominjao to, znači imamo onaj dio kojeg se država kojeg se država odrekla u udjelu poreza na dohodak pa iz tog razloga između ostalog su nam rasli porezni prihodi. Imamo sreću blizinu Zagreba gdje mnogi naši sugrađani idu raditi, pa onda evo imamo i te statističke podatke koliko su te dnevne migracije i evo sreća nam je što nam je Zagreb blizu. Ja bih evo sa nekoliko brojki ovdje vezano za to koliko Grad misli uložiti u gospodarstvo, znači u poduzetništvo jer je to jedini uloženi novac koji će dati, odnosno napuniti gradski proračun kroz porez na dohodak, povećanje broja zaposlenih i eventualno otvaranju nekih novih radnih mjesta gdje ćemo privući te nove stanovnike koji će doći živjeti ovdje na područje Grada Ivanić-Grada. Da, jedan od prijedloga je i uređena komunalna infrastruktura, ali bazično ljudi dolaze negdje raditi, ostvariti znači nekako riješiti svoje stambeno pitanje, prvo zaposlenje, pa stambeno pitanje i onda znači da imamo sve te institucije koje čine grad gradom. Mi planiramo uložiti u gospodarstvo, to je vidljivo iz ove prezentacije od 102.000.000,00 kn 3.100.000,00 kn, s tim da od tih 3.100.000,00 kn, kada uzmete to je 0,3%, a moramo reći samo da evo od 3.100.000,00 kn projekt Newlighte je 700.000,00 kn, da je tu informiranje 100.000,00 kn, da je tu isto tako kapitalna pomoć trgovačkim društvima i ustanovama u vlasništvu Grada 800.000,00 kn. Kad sve to ogolimo imate jednu jedinu stavku u gradskom proračunu koja se zove potpora trgovačkim društvima i obrtnicima u iznosu od 200.000,00 kn i sad mi očekujemo sa našom potporom od 200.000,00 kn da ćemo ovdje govorim o poduzetnicima s područja Grada Ivanić-Grada i mogućim potencijalnim ulagačima na području Ivanić-Grada. Znam već odgovor, pa komunalni doprinos, pa ovo, pa ono, no međutim mi već zonu imamo, ne znam, 6-7 godina. Koliko imamo tamo zaposlenih? Očito da to nisu dovoljne mjere koje mogu privući ovdje tvrtke da otvore svoje pogone, da otvore nova radna mjesta. Znači govorim odnos, znači mi smo s ovih 200.000,00 kn sramotno je bilo šta reći, da se i svedemo na vlastite prihode na 87.000.000,00 kn kad maknemo ustanove, korisnike gradskog proračuna, tu dođemo do 87.000.000,00 pa ovih 200.000,00 kn, da tu podijelimo i 500.000,00, da tu i poljoprivredu stavimo koja je unutra sa 580.000,00 kn evo možemo nategnuti nekakvih milijun kuna. Mi govorimo ovdje o nekakvih 0,7-0,8% koje ćemo uložiti u gospodarstvo. Ovako ove programe nećemo realizirati. Preko 87 milijuna, oko 32 milijuna su potpore i ovo, razumijem da ovo moramo staviti da bi mogli aplicirati, ali mi iz vlastitih prihoda odnosno komunalni doprinos, komunalna naknada i tako dalje, vrlo malo ulažemo u ovaj dio koji se odnosi na gospodarstvo. Znači ovdje ovisimo isključivo o tim državnim potporama, županijskim potporama, pa vidjeli smo i u našim izvještajima, ono kada vidite tablicu od IGRE 90% tamo realizacija je županijski proračun, to vam se svodi na to da li je netko iz Gradske uprave podnio zahtjev ili je IGRA podnijela zahtjev u ime Grada pa nešto smo kao realizirali. Mislim da nije svrha i cilj IGRE samo to podnošenje zahtjeva na institucije nego daleko više od toga. Ono šta ne vidim, a o tome smo razgovarali i upozoreni smo iz statističkih pokazatelja i prezentacije koja je ovdje napravljena, znači u kom smjeru trebamo biti Grad koji je prihvatljiv za poduzetnike. Spominjem još jedanput i ponavljam, za domaće poduzetnike i obrtnike, a isto tako Grad koji je business friendly, stara hrvatska riječ, za poduzetnike i gospodarstvenike van područja Grada Ivanić-Grada. Ne vidim niti jednu lipu da smo izdvojili, odnosno stavili u proračunu da bi eventualno ovaj Upravni odjel za prostorno uređenje, gradnju i zaštitu okoliša iz Županije povukli sebi ovdje u Ivanić-Grad pa čak ni naznaku toga nemamo, ne. Pa 10.000,00, pa ćemo vidjeti, izračunat ćemo itd., itd. ali ovaj dokument vam ukazuje na nešto u smjeru kojem idemo. Ovaj smjer evo što smo vidjeli, imamo krasne projekte, krasne prezentacije, imamo ono, kako bih ja volio reći, imamo tu kozmetiku grada, uljepšavanje grada, to je face lifting, no međutim ono gdje moramo ostvarivati prihode skoro ništa ili zanemarivo. Tako da HNS neće glasati za ovaj proračun jer iz ovih brojaka ne vidimo smjer razvoja grada u smislu onoga što jedino može održati ovaj proračun, a to je prihodovna strana, znači to su porezni prihodi koji se ostvaruju na osnovu broja zaposlenih, to je povećanje broja stanovnika uz nuđenje uvjeta, pogodnosti i tako dalje. Mi isto tako, evo slažem se i s kolegom Golubićem, moramo zahvaliti tim ljudima koji pune proračun. Da li možda neka od inicijativa, da li trebamo te ljude koji svaki dan putuju u Zagreb nagraditi, subvencionirati im troškove puta jer pune proračun ovdje, ovdje se nemaju gdje zaposliti. Nećemo govoriti o radnim mjestima koja su deficitarna, konobari i nešto takvo, govorimo o radnim mjestima dodane vrijednosti, više i visoke stručne spreme, srednje stručne spreme, obrtnika i tako dalje. Znači tu nemamo radnih mjesta, naši ljudi putuju vani. Na žalost rušimo objekte da bi proširivali parkiralište da ljudi imaju gdje stati ovdje na parkingu kada se voze u Zagreb da si stanu kraj željezničkog kolodvora. Mislim da nam nije to cilj. Možda bi nam bolje bilo, znam da ujutro kad ide vlak u 06.29 h on je prepun, ljudi stoje u njemu, ljudi idemo kupiti dva vagona, Grad Ivanić-Grad, da ljudi ne stoje kad putuju u Zagreb, da imaju gdje sjesti. Znači govorim o 200.000,00 kn ulaganja u poduzetništvo, u obrtnike, znači to je niz mjera koje je moguće, ja ih u ovom trenutku neke znam, ali ne znam ih sve, imamo i Odbor za gospodarstvo, imamo poduzetnike, vidjeti šta njima, na koji način im možemo pomoći, koje su to mjere, da li je to sufinanciranje troškova kamata za kredite za otvaranje novih radnih mjesta, za otvaranje novih pogona, da li su to nekakva dodatna poticanja za svakog novog zaposlenog, da li za našega poduzetnika, da li za tvrtku koja dolazi izvana. Znači to su mjere koje mi moramo početi poduzimati. Ovo je lijepo, krasno, ali ovo peneze ne donosi. Ovo je trošak. Zato apeliram evo na gospodina Leša da i u rebalansu proračuna koji vjerujem da će ići vrlo brzo neke od ovih stvari na koje upozoravam, da ih isto tako ugradi u proračun, dići ću onda ruku za to. Za ovo nisam spreman jer ne vidim smjer u kojem Grad bi htio ići, ali u proračunu je to apsolutno nevidljivo. Znači, program, odnos ulaganja, govorim, 0,5% ili 0,33% ili 0,2% uzmite brojku u odnosu na 102 milijuna kuna ili na izvorni prihod od 87 milijuna je apsolutno zanemarivanje u prihodovnoj strani proračuna.

g. Željko Brezovečki – pa eto nakon ovog, ja bi rekao onako jedne demagogije koja je stranačka ovdje, nismo ništa drugo niti očekivali mada u jednom dijelu tog vašega izlaganja ja bih se mogao s Vama i složiti. Međutim čudim se Vama kad jedan čovjek tako mlad školovan nakon nekoliko godina dođe k sebi i najedanput kao da progleda i predlaže takve neke stvari, a kad je bio dogradonačelnik niste bili nigdje, šutjeli ste, sjedili, lijepo uživali

Predsjednik Gradskog vijeća – kolega, bazirajte se na točku

g. Željko Brezovečki – jesam, jesam i na točku se baziram, hvala lijepo. Druga strana, u razgovoru sa našim građanima itekako se vidi pomak prema naprijed i ovaj naš grad sigurno ide prema tome, a li nadam se da i ovaj dio koji ste Vi govorili sigurno se može poboljšati. Međutim moram reći nešto drugo, Vi sada kažete da nećete podržati znači ovaj proračun, a u tom proračunu se nalazi i Visoka škola u Ivanić-Gradu, nalaze se mnoge druge stvari koje su itekako važne za naše mlade ljude i za naše buduće ja bih rekao ljude koji će stvarati dodatnu vrijednost kao što Vi kažete, a sad kažete da ga nećete podržati, pa ne znam, malo ste kontradiktorni, kažete nećete podržati, a jeste za ovo, jeste za ono, pa eto toliko od mene, neću dalje dužiti, mislim da su slušateljice i slušatelji itekako skužili u čemu je stvar.

Gradonačelnik – zahvaljujem, evo probat ću se samo ukratko osvrnuti na par činjenica koje su ovdje izrečene. Znači, naravno da svatko, što je evo i kolega Malec rekao, može ovaj proračun čitati onako kako ga želi čitati i onako kako mu to u isčitavanju u tom momentu paše. Mislim da je potpuno jasno da upravo smo mi kao Gradska uprava to se vidi i u ovom proračunu puno toga napravili kako bismo osigurali potrebne rekao bih povoljne uvjete upravo za privlačenje poduzetnika koji su i sada ovdje i kroz cijenu zemljišta koja je u potpuno opremljenoj našoj zoni daleko najpovoljnija ja bih rekao u cijeloj Zagrebačkoj županiji, te također kroz poticajne mjere i postotke kojima smo nagradili zapravo kupovinu zemlje svakog investitora u našoj zoni koji želi u nju doći. Momentalno ste u pravu da su momentalno tamo dva objekta, samo u jednom je proizvodnja, ali ta će se slika već iduće godine drastično sasvim sigurno promijeniti. Govorili ste da treba mjerama poticati zapravo i zapošljavanje i da treba poticati i povećanjem broja, znači ono što upravo na neki način Vam ne ide u prilog to je da po ovim podacima koje mi imamo, koji možda nisu usporedivi pošto nije popis stanovništva odrađen, ali po podacima Policijske uprave mi imamo znači definitivno povećanje broja stanovnika u našem gradu u odnosu na ono što je bilo prije. Također imamo i značajan pad nezaposlenih osoba, naravno da dio njih radi van grada, da dio njih radi i drugdje i sasvim sigurno da određeni dio ljudi radi u Zagrebu, radio je oduvijek i radit će znači sasvim sigurno u Zagrebu, Ivanić po svojoj poziciji zapravo i blizini grada Zagreba će uvijek biti na neki način vezan za sam grad Zagreb, a što se tiče određenih mjesta za zapošljavanje definitivno evo gledajući listu HZZO-a u Ivaniću postoje određene potrebe za ljudima i može se znači i naći posao, ne kažem da će on zadovoljiti svakoga, ali definitivno je tu situacija puno bolja nego što je bila. Što se tiče poreznih prihoda i korekcije znači vezane za nove mjere Vlade moram reći to da je tu Ivanić na neki način na toj prihodovnoj strani na povećanju porezne politike dobio gotovo ništa i da ti naši prihodi nisu vezani definitivno uz korekciju Vlade pošto smo mi naš prosjek znači koji je bio baza Vlade je bio 2.700, a nama je bio prosjek 2.670, znači korekcija je bila doslovce toliko minimalna da se u promilima može vezati te je ovo realno povećanje prihoda poreznih stvarno plod povećanog broja zaposlenih, u to sam uvjeren, u našem gradu. Direktnim poticajnim mjerama u nekim stvarima koje ste Vi spomenuli tipa sufinanciranje kredita i kreditnih linija, za tu konkretnu mjeru smo radili neke analize i zapravo smo ju odbacili kao takovu mjeru, a o svim eventualno drugima mjerama nekakve politike uvijek sam otvoren da se može raspravljati, razgovarati, evo imamo i Odbor za gospodarstvo, neka se i predlože znači još neke konkretne stvari i konkretne mjere mi smo za to uvijek otvoreni i uvijek ćemo prihvaćati eventualne dobre ideje. Ono što svakako mogu reći da vidim da u gradu fali, a to je stanogradnja. Grad po meni definitivno ima velikog potencijala i potreba za stanogradnjom, nemamo slobodnih stanova, ima nekoliko gotovih projekata koji su pred fazom realizacije nadam se, gdje bi se trebale otvoriti neke opcije, a i evo mislim da će se i Grad ukoliko se nešto uskoro ne desi opet probati znači obratiti Ministarstvu vezano kroz poticajne stanogradnje da se taj sektor znači pokrene. Novih stanova nema, a potrebe za tim su velike te također znači ćemo u budućem razdoblju razmatrati i mogućnost otvaranja novih lokacija gdje bi se mogle za mlade obitelji osigurati neke parcele za izgradnju obiteljskih kuća. Mislim da je proračun definitivno razvojni, za mene je to što se gotovo najveći dio zapravo novca za investicije računa dobiti kroz raznorazne fondove i dotacije pozitivno, što se tiče direktnih ulaganja, direktnih poticajnih mjera i usmjeravanja proračunskog novca u samo financiranje poduzetnika toga nisam pristalica, znači davanja proračunskog novaca direktno poduzetnicima, ali jesam za ostvarivanje boljih uvjeta, za ostvarivanje nekakvih pogodnosti da im se olakša njihovo poslovanje. Što se tiče odjela za prostorno uređenje tu smo stvarno ušli u detaljnu analizu i na jednom od slijedećih vijeća ćemo dati svoje viđenje cijele te priče zašto da i zašto ne. Načelno evo stojim i dalje da je ovaj proračun razvojan, da nudi novu vizuru našeg grada, da nudi nove perspektive prvenstveno i za dolazak u naš grad, za život u njemu, mislim da smo na dobrom putu i evo samo ću se i zahvaliti još jedanput, iskoristiti ovu priliku i svim poduzetnicima, obrtnicima, poljoprivrednicima i svima onima koji rade u našem gradu na svemu što su do sada napravili, a velim, na nama je da se odgovorno ponašamo prema tom novcu i svakako evo ću se povesti ovom Vašom primjedbom i tu su evo i neki ljudi iz gospodarstva, imamo i Odbor za gospodarstvo pa ću i predložiti da evo Odbor za gospodarstvo još predloži neke konkretne mjere koje oni smatraju da bi se mogle znači i primijeniti a koje bi gospodarstvenicima još u našem gradu možda ovoga olakšale poslovanje. Ja smatram da proračun treba podržati, da je dobar, da je razvojan i perspektivan, ambiciozan i da ćemo ga u velikom postotku i ostvariti.

g. Krešimir Malec – bez obzira na ovo obrazloženje gospodin Leš me nije uspio uvjeriti dok ne vidim brojke i stavke u proračunu koje će ukazivati na to onda ću moći i promijeniti svoju odluku, a razina rasprave kolege Brezovečkog evo ne bih o tome samo bih ga podsjetio ovdje kolege da dok sam ja bio zamjenik, odnosno i član Poglavarstva kolega Brezovečki je bio gradski vijećnik i uvijek je glasao za proračun koji je bio predložen.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Proračun Grada Ivanić-Grada za 2019. godinu i projekcije za 2020. i 2021. godinu**

Proračun prileži zapisniku i čini njegov sastavni dio.

Napomena: Proračun je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojena

1. **Odluka o izvršavanju Proračuna Grada Ivanić-Grada za 2019. godinu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojene na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Plan razvojnih programa za 2019. – 2021. godinu**

Plan prileži zapisniku i čini njegov sastavni dio.

Napomena: Plan je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program građenja objekata i uređaja komunalne infrastrukture za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program održavanja komunalne infrastrukture za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program socijalnih potreba Grada Ivanić-Grada za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojena

1. **Odluka o raspodjeli sredstava za poslove vatrogastva Grada Ivanić-Grada za 2019. godinu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojene na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba u kulturi na području Grada Ivanić-Grada u 2019. godini**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba u provedbi programa i projekata udruga civilnog društva Grada Ivanić-Grada u 2019. godini**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba u sportu na području Grada Ivanić-Grada za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba Grada Ivanić-Grada u tehničkoj kulturi Grada Ivanić-Grada za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

Provedenim glasovanjem konstatirano je kako je sa 12 glasova za, 2 glasa protiv i 2 glasa suzdržan usvojen

1. **Program javnih potreba u visokom obrazovanju Grada Ivanić-Grada za 2019. godinu**

Program prileži zapisniku i čini njegov sastavni dio.

Napomena: Program je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**11. TOČKA**

Gđa. Tihana Vuković Počuč - prijedlog Odluke koji smo vam dostavili danas na klupe odnosi se na proširenje djelatnosti rada Javne vatrogasne postrojbe, a proizlazi iz potrebe djelatnosti koje Vatrogasna postrojba u obliku prodaje vatrogasnih aparata i edukacija pa zbog toga smo napravili ovaj prijedlog Odluke kojom se dopunjuje sama Odluka o osnivanju Javne vatrogasne postrojbe, provjerili smo u NKD-u, sa javnim bilježnikom i nakon što se usvoji ova Odluka podnijet će se prijedlog za doregistraciju na Trgovačkom sudu.

Prije pristupanja glasovanju utvrđeno je kako je na sjednici Gradskog vijeća prisutno 15 vijećnika.

Provedenim glasovanjem konstatirano je kako je sa 15 glasova za usvojena

**ODLUKA**

**o dopuni Odluke o osnivanju Javne vatrogasne postrojbe Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojene na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA – RAZNO**

Pod točkom Razno nije bilo pitanja niti prijedloga.

Predsjednik Gradskog vijeća svim građanima zaželio je u ime Gradskog vijeća i Gradske uprave čestit Božić i sretnu Novu godinu.

Sjednica Gradskog vijeća Grada Ivanić-Grada dovršena je u 19:10 sati.

Zapisnik izradila Predsjednik Gradskog vijeća

Nikolina Mužević Željko Pongrac, pravnik kriminalist